**KISKŐRÖS VÁROS KÉPVISELŐ-TESTÜLETE**

4-9/2025. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2025. június 25-én (szerda) 14:00 órai kezdettel megtartott üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (11 fő)

dr. Turán Csaba jegyző

 Lucza Alexandra jegyzőkönyvvezető

**Távol maradt:** Ba Edit képviselő (1 fő)

**Meghívottként részt vett:** Dulai János, a Kiskőrösi Labdarúgó Klub elnöke, Lengyel Tibor Kőrösszolg Kft. sport divízió vezető, Dóka András a Bács-Kiskun Vármegyei Diák- és Szabadidősport Egyesület főtitkára

Csatlós Erzsébet a Kiskőrösi Óvodák igazgatója, dr. Filus Erika a Petőfi Szülőház és Emlékmúzeum igazgatója

dr. Nagy Gabriella, Aszódiné Nedró Éva, Molnár Éva a Polgármesteri Hivatal munkatársai.

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Tájékoztatta a Képviselő-testületet az 5 millió forint értéket meghaladó kötelezettségvállalásokról, valamint jelezte, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató.

5 MILLIÓ FORINTOT MEGHALADÓ ÉRTÉKŰ KÖTELEZETTSÉGVÁLLALÁS

* Az Önkormányzat *a Katolikus temetőben lévő kápolna felújítása, akadálymentesített wc, raktár épület kialakítása* tárgyában bruttó 11.000.000,- Ft értékben kötött támogatási szerződést a Római Katolikus Egyházzal.
* Az Önkormányzat a *Piac megvalósítása* tárgyában bruttó 49.081.293,- Ft értékben kötött támogatási szerződést a Kőröskom Nonprofit Kft.-vel.

Ezt követően a polgármester ismertette a napirendi javaslatot, melynek keretében kezdeményezte, hogy

9. napirendi pontként sürgősséggel kerüljön felvételre „A 81/2023. SZÁMÚ KÉPVISELŐ-TESTÜLETI HATÁROZAT MÓDOSÍTÁSA” tárgyú előterjesztés.

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 11 „igen” szavazattal az alábbi napirendet fogadta el:

**N A P I R E N D:**

1. Tájékoztató a Kiskőrösi Labdarúgó Klub tevékenységéről

**Tájékoztatót tartja:** Kiskőrösi Labdarúgó Klub elnöke

1. Tájékoztató a közétkeztetési feladatok ellátásáról

**Tájékoztatót tartja:** Eatrend Kft. képviselője

1. Beszámoló a Sportfeladatok ellátásáról

**Előterjesztő:** Polgármester

**Előadó:** Intézményirányítási menedzser

1. Beszámoló a Kiskőrösi Egészségfejlesztési Iroda tevékenységéről

**Előterjesztő:** Polgármester

**Előadó:** Intézményirányítási menedzser

1. Beszámoló a Homokhátsági Regionális Hulladékgazdálkodási Önkormányzati Társulás tevékenységéről

**Előterjesztő:** Polgármester

**Előadó:** Városüzemeltetési csoportvezető

1. A 2025. ÉVI KÖLTSÉGVETÉS MÓDOSÍTÁSA

**Előterjesztő:** Polgármester

**Előadó:** Pénzügyi osztályvezető

1. KÖZFELADAT ELLÁTÁSI SZERZŐDÉS MEGKÖTÉSE A KŐRÖSSZOLG KFT.-VEL INTÉZMÉNY ÜZEMELTETÉSI, VALAMINT KÖZTISZTASÁGI ÉS PARKFENNTARTÁSI FELADATOK ELLÁTÁSA TÁRGYÁBAN

**Előterjesztő:** Polgármester

**Előadó:** Pénzügyi osztályvezető

1. A 2025/2026-os óvodai nevelési évben indítható óvodai csoportok számának meghatározása

**Előterjesztő:** Polgármester

**Előadó:** Intézményirányítási menedzser

1. A 81/2023. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

**Előterjesztő:** Polgármester

**Előadó:** Közigazgatási osztályvezető

1. PÁLYÁZAT BENYÚJTÁSA A KAP-RD43-2-25 KÓDSZÁMÚ „EGYEDI SZENNYVÍZKEZELÉSI MEGOLDÁSOK TÁMOGATÁSA” CÍMŰ PÁLYÁZATI KIÍRÁSRA

**Előterjesztő:** Polgármester

**Előadó:** Pályázati referens I.

1. PÁLYÁZAT BENYÚJTÁSA A „VERSENYKÉPES JÁRÁSOK PROGRAM 2025” CÍMŰ FELHÍVÁSRA

**Előterjesztő:** Polgármester

**Előadó:** Pályázati referens I.

1. A MOL KISKŐRÖS SZÉNHIDROGÉN KONCESSZIÓS KFT. NÉVHASZNÁLAT IRÁNTI KÉRELME

**Előterjesztő:** Polgármester

**Előadó:** Önkormányzati asszisztens

1. A 109/2024. számú Képviselő-testületi határozat módosítása

**Előterjesztő:** Jegyző

**Előadó:** Személyzeti és humánerőforrás referens

1. A 110/2024. sz. Képviselő-testületi határozat módosítása

**Előterjesztő:** Jegyző

**Előadó:** Személyzeti és humánerőforrás referens

1. SZÉKHELY HASZNÁLAT LÉTESÍTÉSE A KISKŐRÖS, PIAC TÉR 17. SZÁM ALATTI INGATLANBAN

**Előterjesztő:** Polgármester

**Előadó:** Vagyongazdálkodási referens

1. AZ ÖNKORMÁNYZATI TULAJDONÚ 3768 HRSZ-Ú KIVETT KÖZTERÜLET MEGNEVEZÉSŰ INGATLAN MEGHATÁROZOTT TERÜLETRÉSZÉNEK ÁTMINŐSÍTÉSE

**Előterjesztő:** Polgármester

**Előadó:** Vagyongazdálkodási referens

1. DÖNTÉS A CSONGRÁDI VÍZ- ÉS KOMMUNÁLIS SZOLGÁLTATÓ NONPROFIT KFT., AZ IZSÁK-KOM TÉRSÉGI KOMMUNÁLIS SZOLGÁLTATÓ NONPROFIT KFT. ÉS A KUNSÁG-HALAS HULLADÉKGAZDÁLKODÁSI NONPROFIT KFT. DTKH DUNA-TISZA KÖZI HULLADÉKGAZDÁLKODÁSI NONPROFIT KFT.-BE TÖRTÉNŐ BEOLVADÁSA, A BEOLVADÁSSAL MEGVALÓSULÓ EGYESÜLÉS TÁRGYÁBAN

**Előterjesztő:** Polgármester

**Előadó:** Vagyongazdálkodási referens

1. KOCSIS GYULA LAKÁSBÉRLETI JOGVISZONYÁNAK MEGHOSSZABBÍTÁSA

**Előterjesztő:** Polgármester

**Előadó:** Szociális ügyintéző

1. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***ZÁRT ÜLÉS***

1. Kiskőrös Város Szőlészetéért és Borászatáért” díj adományozása

**Előterjesztő:** Polgármester

**Előadó:** Önkormányzati asszisztens

1. **napirend**

TÁJÉKOZTATÓ A KISKŐRÖSI LABDARÚGÓ KLUB TEVÉKENYSÉGÉRŐL

*(Írásos tájékoztató a jegyzőkönyvhöz mellékelve.)*

**A tájékoztatót tartja:**Kiskőrösi Labdarúgó Klub elnöke

**Domonyi László polgármester** köszöntötte az ülésen **Dulai Jánost, a Kiskőrösi Labdarúgó Klub elnökét,** megköszönte az írásos tájékoztatót.

**Dulai János, a Kiskőrösi Labdarúgó Klub elnöke** elmondta, hogy már 10 éve irányítják a Kiskőrösi Labdarúgó Klubot, mely idő alatt az elvárásoknak megfelelően pozitív eredményeket tudtak elérni. Körzetközpontnak számítanak, a feladatuk a környéken élő gyerekek közül a tehetségesebbek támogatása, illetve az, hogy minden sportolni, futballozni akaró gyermeknek biztosítsák a lehetőséget erre. Az utánpótlás létszáma 180-200 fő között mozog, ők csak helyi lakosok, a szakemberek tekintetében is fejlődés figyelhető meg, van olyan edző, aki a megfelelő végzettséget még nem szerezte meg, de van B licences uefa edző, aki a körzetközpontjukat is vezeti. Jelenleg 19 fő van, akinek a labdarúgó klub valamilyen formában juttatást ad, ezeknek nagy része edző, a többi a technikai személyzet. Jelenleg 19 játékos szerepel, akiknek az ő munkájuk alatt sikerült magasabb szintre jutni, 2 fő játszik NBI-be, 2 NBII-be, a többiek utánpótlásba, akadémián vagy tehetséggondozó központban. Fő céljuk a felnőtt csapatokba is az utánpótlás játékosok áramoltatása. Nagyon sok rendezvényről tud beszámolni, szinte minden hétvégén Bozsik tornán vesznek részt. Megköszönte a város támogatását és a beléjük fektetett bizalmat.

**Domonyi László polgármester** gratulált az elért eredményekhez és további sikeres munkát kívánt.

1. **napirend**

TÁJÉKOZTATÓ A KÖZÉTKEZTETÉSI FELADATOK ELLÁTÁSÁRÓL

*(Írásos tájékoztató a jegyzőkönyvhöz mellékelve.)*

**A tájékoztatót tartja:** Eatrend Kft. képviselője

**Domonyi László polgármester** megköszönte az írásos tájékoztató anyagot az Eatrend Kft.-nek.

**Dr. Turán Csaba jegyző** elmondta, hogy az Eatrend Kft. már több mint 10 éve kapcsolatban áll az Önkormányzattal és végzi a gyermekétkeztetési, közétkeztetési feladatokat a városban az összes iskola, az idősek otthona és az óvodák tekintetében is, akikkel nagyon jó kapcsolatot ápolnak. A tájékoztató mindig június hónapban kerül a képviselő-testület elé, a Kft. képviselője egyéb elfoglaltság miatt sajnos nem tudott személyesen megjelenni, de az írásos anyag kiküldésre került.

**Domonyi László polgármester** elmondta, hogy az Eatrend Kft. az ételek minősége mellett az infrastruktúra fejlesztésére is nagy hangsúlyt fektet, a főzőkonyha felújításra került, a gépeket folyamatosan cserélik. Az intézményvezetők állandó kapcsolatban vannak a Kft.-vel, nagyon rugalmasak és segítőkészek. Megköszönte a munkájukat és reméli a jövőben ugyanígy folytatják majd az együttműködést és a minőségi munkát.

1. **napirend**

BESZÁMOLÓ A SPORTFELADATOK ELLÁTÁSÁRÓL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester köszöntötte az ülésen Lengyel Tibort sport divízió vezetőt és Dóka Andrást a Bács-Kiskun Vármegyei Diák- és Szabadidősport Egyesület főtitkárát,** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogya sportfeladatokat Kiskőrösön, mint önkormányzati közfeladatokat támogatási szerződés alapján a Kőrösszolg Kft. látja el. A Kft.-vel megkötött szerződés szabályozza, hogy minden évben ezekről a sportfeladatokról, illetve azok ellátásáról a Kft.-nek be kell számolnia, Szabó István ügyvezető a 2024. évre vonatkozó beszámolót a elkészítette.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Dóka Andrást a Bács-Kiskun Vármegyei Diák- és Szabadidősport Egyesület főtitkára** kiegészítésként elmondta, hogy a Vármegyében 7 diáksport bizottság működik, ebből az egyik Kiskőrös és Körzete Diáksport Bizottsága. Jelenleg Budai Adrienn vezeti a Diáksport Bizottságot, melynek központja Kiskőrös, hiszen a legtöbb rendezvény itt valósul meg, melyeket röviden ismertetett az elért eredményekkel együtt. A finanszírozás tekintetében elmondta, hogy az alapszintű versenyek nemzeti tehetségprogramos finanszírozásból valósulnak meg, mely összeg hosszú évek óta nem változott, a Magyar Diáksport Szövetség minden évben megkapja ezt az összeget, mely 224 felé oszlik el az országban. A finanszírozás lényege, hogy a Diáksport Szövetség ezen a szinten csak hozzájárulást fizet a rendezvényekhez, mely a teljes költség 1/3-át fedezi. A minőségi diáksport és a szakmaiság biztosítása érdekében az alapszintű versenyek támogatásra szorulnak, ezért kérte az Önkormányzat támogatását a jövőben.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**77/2025. sz. Képv. test. hat.**

Beszámoló a Sportfeladatok ellátásáról

**HATÁROZAT**

A Képviselő-testület a 2024. évben ellátott sportfeladatok ellátásáról szóló beszámolót a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a 77/2025. sz. képv. test. határozathoz*

**Beszámoló a Sporttevékenységéről**

A Kiskőrösi Sportigazgatóság 1991 szeptemberében kezdte meg működését. 2015. 12. 01-től 2022. 01. 31-ig a Kőrösszolg Nonprofit Kft. Sport és rendezvényszervező részleg keretein belül végezte e tevékenységet. 2022. 02. 01-től Kiskőrös Város Önkormányzatának sportszervező alkalmazottja Szűcs Zoltán egyszemélyben végzi az operatív (a helyi diák- és szabadidősport szervezése fakupa kivételével, valamint a helyi versenysport szervezetek igény szerinti szakmai segítése, rendezvényeiknek támogatása) feladatokat, A Kőrösszolg nonprofit Kft ezen időponttól csak az üzemeltetési, karbantartási feladatokat végzi.

**A Kőrösszolg Nonprofit Kft kezelésében lévő sportlétesítmények:**

1. **Városi Sportcsarnok (KEVI Petőfi Gimnáziummal megosztva)**
2. **Szabadidőpark**
3. **Küzdősportok Háza**

**További kiskőrösi sportlétesítmények:**

* 2003-ban létrejött a **„Küzdősportok Háza”** amely óriási előrelépést jelent, ugyanis a birkózók, ökölvívók, karatézók és judósok leltek itt otthonra. E küzdősportok munkájában komoly minőségi javulást jelent, hogy állandó helyen, megfelelő edzésszámmal tudnak dolgozni, ***a létesítmény energetikailag megújult – napelemeket telepítettek a tetőre!***
* 2009-ben megépült a **Tanuszoda**, ahova a helyi és térségi oktatási intézmények járnak a kötelezően előírt úszásoktatásra, valamint edzésekre. A tanuszodai beosztást Kis Gergő olimpikonunk végzi.
* 2011 őszén megvalósult egy lelkes közösség álma, a sporttelep területén egy műjégpálya. 2012-ben fedél alá került a **négy évszakos korcsolyapálya** öltözőkkel, kiszolgálóhelységekkel, eredményjelzővel. Mivel a pálya mérete nem volt megfelelő minden korcsoport számára, versenyeikre sajnos idegenbe kellett utazniuk. Még 2016-ban indították el pályabővítési terveiket, amit 2023 novemberében kezdhettek el megvalósítani. 2024-ben még nem került sor a hivatalos átadásra a megújított csarnok. Az új jégpálya átadásával majd méreteiben, funkcióját tekintve megfelel a mai kor szakmai-és közönségi elvárásainak.
* A több éves szünet után 2013-ban újra nyitották a kiskőrösi lőteret, melyet Lechner Péter és Maglódi Attila vezet. Mivel új egyesületet alapítottak JP Team Sportlövész Egyesület néven így csatlakozni tudtak a Magyar Dinamikus Lövészsport Szövetséghez. Egyesületük taglétszáma jelentősen bővült, akik a minősítő versenyeken és országos bajnokságokon szerepelnek, és szép eredményeket érnek el.

**1. VÁROSI SPORTCSARNOK :**

48 x 24 méteres küzdőtérrel 250 férőhelyes lelátóval, 4 öltözővel és a hozzá tartozó kiszolgáló helységekkel rendelkezik. Két eredményjelző berendezés és hangosítás is található itt. A sportcsarnok kihasználtsága kora ősztől nyár elejéig maximális. Reggel 8 - 15 óráig a KEVI Petőfi Sándor Gimnázium testnevelés óráit, 15 - 16 óráig pedig sportfoglalkozásait tartja itt. 16 - 20 óráig a Kiskőrösi NKSZSE női, a Kiskőrösi KSK és a Kiskőrösi KSE férfi kézilabdázói megosztva tartják edzéseiket több korcsoportban. 20 óra után és különböző baráti társaságok futballoznak. Az előző években még csak néhány jártak be kosárlabdázni, aztán született egy toborzó cikk, aminek hatására a létszám növekedni kezdett. Fejlődésük elősegítésére egyesületet alapítottak Kiskőrösi Kosárlabda Egyesület néven, s mára már jóval több a fiatal, mint az idősebb tag. Bajnokságban még nem indultak, de sokszor meghívtak a környékből felnőtt játékosú egyesületeket, akikkel barátságos mérkőzéseket játszottak, és ők is ellátogattak a meghívottak hoz egy - egy mérkőzést megvívni. Hétvégén legtöbbször a kézilabda csapataink játsszák bajnoki mérkőzéseiket, rendezik az utánpótlás tornáit. Szeptembertől májusig a sportcsarnokban nincs szabad hétvége, ugyanis egymást érik a rendezvények.

Jelentősebb sport és egyéb rendezvények:

* Térségi kvalifikációs úszóverseny
* Kiskőrösi LC U-9 U-11-es U-13-as U-16-os U-19-es teremlabdarúgó tornák
* Gyermekeknek légvárvilág egésznapos játszóházzal.
* Kiskőrösi LC tavaszi Bozsik tornák több korcsoportban.
* Diák Olimpia III. korcsoport leány kézilabda térségi döntő
* Diák Olimpia IV. korcsoport leány kézilabda megyei döntő
* Grappling verseny
* Diák Olimpia III. korcsoport fiú kézilabda megyei döntő
* Diák Olimpia III. korcsoport leány kézilabda megyei döntő
* Diák Olimpia IV. korcsoport fiú kézilabda országos elődöntő
* Agrár Expo
* Pünkösdi-Kupa országos utánpótlás kézilabda torna
* Gyermekbajnokság fiú, leány kézilabda tornák (FU12; FU13; FU18; FU20; LU10; LU12, LU13, LU14; LU17, LU19)
* Felnőtt női és férfi kézilabda bajnokság
* Térségi sakkverseny több korcsoportban
* Kiskőrösi KSE utánpótlás kézilabdatábor
* Kiskőrösi KSK U-18-as kézilabdatábor
* KEVI Gimnáziumi gólyatábor
* Diák Olimpia fiú III. és IV. korcsoport mérkőzései
* Országos Mazsorett fesztivál
* KEVI Gimnázium Szalagavató
* Kiskőrösi LC téli Bozsik tornák több korcsoportban.
* Grundbirkózás Diák Olimpia fiú és leány II; III; IV. korcsoportban
* Szilveszter-Kupa amatőr teremlabdarúgó torna

**2. SZABADIDŐPARK:**

5 ha-os területen füves futballpályák, 3 db salakos teniszpálya, 1 db műanyagborítású kézilabdapálya és egy modern fitness park, biztonságos homokozó és gyermekjátszótér található. A park a helyi lakosság pihenését, kikapcsolódását és sportolását szolgálja. A Kiskőrösi Teniszklub tagjai játszanak a salakos teniszpályákon. A parkban délutánonként és hétvégenként nagy a mozgás. Egyre többen kijárnak, és rendszeresen mozognak az emberek. Kiskőrösön megalakult egy helyi Nordic Walking Egyesület, tagjai heti rendszerességgel tréningeznek itt is. Városunkban a legnépszerűbb szabadidősport a futball. Ezért a park füves területeinek gondozására kiemelt figyelmet fordítottunk. Iskolai családi napok, és cégek - vállalatok csapatépítő összetartásainak kedvelt helyszíne a park. A szomszédos EGYMI Integrált Speciális Szakiskola gyakran „települ” ki sportfoglalkozások, rendezvények alkalmával, több területi és országos versenynek is lehetőséget biztosítottunk számukra. Itt kerül megrendezésre minden októberben az immár hagyományossá váló Kakaspörkölt Főzőverseny, amely hihetetlen népszerűségre tett szert, a gasztronómia mellett kulturális programok várják kilátogatókat. A hétvégi rendezvényt helyiek és környékbeliek tömegét vonzza. Jelenleg a csapadékvíz elvezetést megoldotta a város. A megmaradó vízelvezető árkokat, csatornákat továbbra is folyamatosan tisztítjuk, takarítjuk. A Hrúz Mária utca felöli rész parkosítása – fásítása jelentős funkcionális javulást hozott a kilátogatók számára. A fitnesz park és játszótér sok gyermeket vonz. Kiskőrös egyetlen szabadtéri kosárlabda pályája, amit a volt KRESZ park területrészén alakítottak ki, nyáron és ősszel a helye egyesületi tagokon kívül többen látogatják. Ezzen pályával tovább bővült városunkban a szabadtéren végezhető sportok köre.

**3. KÜZDŐSPORTOK HÁZA:**

A Kiskőrösi Petőfi Birkózó Klub, Kiskőrösi Judo Egyesület, Kiskőrösi Fighterek, Kiskunsági Ökölvívó Egyesület valamint a Grapplingosok délutánonként tartják edzéseiket töretlen kitartással, versenyeket itthon nem rendeznek, általuk preferált versenyekre utaznak, és szerepelnek azokon. A küzdősportoknak továbbra is nagy a népszerűsége, létszámuk, ha nem is jelentősen, de növekedett.

**A város sportlétesítményeinek fejlesztése:**

A 2024-es évben Sportcsarnokban és a Szabadidőparkban nem került sor jelentősebb fejlesztésre. A sporttelepen megtörtént az atlétika elemek kiépítése, 400 méteres futókör, fedett lelátó (Önkormányzati beruházás) Kiskőrösi LC TAO pályázatából élőfüves labdarúgó pályák megújítását végezte. Mostantól az ingatlanok minőségi szinten tartása a legfontosabb feladat. Amennyiben további fejlesztési igény merülne fel a létesítményeket használók közül, elő kell segíteni annak mielőbbi megvalósítását.

**A 2024-es évben végzett felújítások:**

Minden létesítményünkben önerőből végeztünk kisebb felújításokat, ezek kizárólag az állagmegóvást biztosították.

**A következő években szükséges (ajánlott) felújítások illetve fejlesztések:**

**Városi Sportcsarnok**

Egy új modern eredményjelző berendezés beszerzése. Többször tettünk javaslatot, hogy az itt legtöbbet szereplő női és férfi kézilabda egyesületek pályázati forrásból valósítsák meg e fejlesztést, mivel jelentős pályázati forrás szerezhető hozzá.

**Szabadidőpark**

A nagy igénybevétel miatt, a füves területek regenerálása. A füves területekre és a kosárlabdapályához világítás kiépítése.

**Küzdősportok Háza**

A Fűtési és szellőztető rendszer teljes kiépítése megújítása, valamint a két nagyterem összenyitása.

**A helyi sportélet aktuális kérdései :**

A helyi lakosság egy részének életmódjához tartozik a mozgás szeretete, művelése, másik része viszont egyáltalán nem mozog, nincs igénye erre a tevékenységre. Természetesen az a cél, hogy minél több helyi lakos rendszeresen mozogjon, sportoljon. Előrelépés ezen a téren csak a szemlélet változásával lehetséges, ami pedig nagyon hosszú folyamat. A Kiskőrösön megvalósultsport infrastrukturális komoly fejlesztéseknek köszönhetően, a verseny valamint a tömegsport tekintetében is folyamatos az aktív sportolói létszámnövekedés. Talán a következő generációnál majd érezhető lesz a szemlélet változása ezen a téren. Mindenesetre kormányunk továbbra is stratégiai ágazatként kezeli a sportot és ennek jótékony hatásait már érezzük. A városban működő sportszervezetek egyesületek jelentős létszámmal gyarapodtak, felújításra kerültek létesítményeink. A záportározó- tónál megépült rekortán futópályán rendszeresek a futóversenyek, és tömegsport jelleggel is napi szinten nagyszámban használják a lakosok. Nagy előrelépés, hogy a futópálya mellet térkövezéses szélesítést hozott létre a város, így használhatósága nagymértékben javult. Már a negyedik éve nevezett a város a „futókörök napja” eseményre, amelyen egyre jobb teljesítményt nyújtott. Ez évben már a 20 nevezett település közül a 14 helyezést érte el. Kiskőrösön 320 futó 2568 Km teljesített. A körzetünkben mostanra minden irányba futó kerékpárútaknak köszönhetően rendszeresek a kerékpártúrák egyénileg és csoportosan is. A városban a nyári időszak teljes terjedelmében lehetőség van gyermekeink számára szinte minden településünkön működő sportágban, táborokban való részvételre. Ezek igen népszerűek, nagy számban vesznek részt rajta. Egyesületeinknek továbbra is lehetőségük van működésükhöz pályázati forrásokat szerezni, reméljük ez a jövőben is megvalósul. A város jelenleg is jelentős anyagi ráfordítással működteti sportlétesítményeit, ami nem kis teher a költségvetésének, ezért joggal várhatja el, hogy a lehetőségeket kapott sportolók vigyázzanak a létesítményekre és felszereléseikre. A városi sportszervezés jelenlegi feladata, hogy a mozgást, a rekreációt biztosítsa a helyi lakosság azon részének, akik ezt igénylik.

**1. Diáksport:**

Bizonyos szempontból nagyon jól, másrészt kevésbé jól működik a városban a diáksport. Amennyiben a labdarúgást nézem, szinte tökéletesek a helyi viszonyok. Rengeteg labdarúgótornát rendeznek Kiskőrösön. Ez is bizonyítja, hogy különböző Diák Sport egyesületekben, több korosztályban is zajlik a futball élet, sok sikert érnek el országos szinten is. Mint hagyományos sportág, a női és férfi kézilabdában is jók a lehetőségeink, minimum 7-8 korosztályban versenyszerűen sportolnak csapataink. A fejlesztéseknek köszönhetően fejlődésre számolnak a jégkorongozók is, akárcsak országosan, itt helyben is növekedésre számít az egyesület vezetése. Atlétikában csupán pár sportolónk jutott országos döntőbe, de ez is szép eredmény. Az úszósport sajnos sem fejlődik ilyen ütemben, de az a kevés versenyző is országos sikereket tudhat magáénak. Ugyan ez a helyzet a sportlövészekkel is. Kis létszámú egyesület, de utánpótlás szinten ők is jelentős sikereket érnek el. Más sportágak versenyein ritkábban, de azért szép létszámmal vesznek részt a gyerekek. A cél az lenne, hogy rendszeresen atletizáljanak, tornázzanak, ússzanak, asztaliteniszezzenek, kosárlabdázzanak, űzzenek küzdősportokat, stb. a helyi diákok. A felújítások miatt több helyi szabadtéri versenyt nem tudtunk megrendezni. A következő években remélhetőleg visszaáll a régi rend és a testnevelők segítségével megfelelően zajlanak majd a diáksport események a városunkban. A jelenlegi kormányának továbbra is eltökélt célja, hogy a sport, mint stratégiai ágazat, kiemelt állami támogatásban részesüljön. Elsősorban a látvány csapatsportágak társasági adón (TAO) keresztüli pályázati lehetőségeit próbálják kihasználni városunk azon egyesületei (Kiskőrösi NKSZSE, Kiskőrösi LC, Petőfi SZSE, Bem DSE, Wattay DSE, Hockey Club Kiskőrös, Kiskőrösi Kézilabda Sportszervezet Kft, Kiskőrösi KSE.), melyek e sportágakat űzik. A TAO-s rendszeren kívül utánpótlás nevelési célokra forrásokat vontak be helyi vállalatok, vállalkozások segítségével, ami a helyi diáksportnak kifejezetten előnyére vált.

**2. Szabadidősport:**

A kiskőrösi emberek jelentős része szereti a sportot. Elsősorban a labdarúgáshoz vonzódnak. Sokan művelik is a futballt. De vannak, akik alkalomszerűen járnak ki a barátaikkal vagy a gyermekeikkel a Szabadidő Parkba játszani. Vasárnap délelőttönként is sokan sportolnak a parkban és a sporttelepen. Mivel a Szabadidő Park aszfaltborítású teniszpálya elbontásra karült, számítani kell arra, hogy igény esetén bővítési lehetőséget kapjanak a teniszezők. Akik kézilabdáznak, kosárlabdáznak, a sportcsarnokban, valamelyik iskola tornatermében, vagy a szabadidőpark új pályáján tehetik. Az asztaliteniszezők elnöke biztosítja a helyszínt edzésekhez és mérkőzésekhez. A városban egy Darts Egyesület működik, amatőr szinten önerőből működnek és versenyeznek kisebb nagyobb sikerekkel. Nők részére asszonytornát és aerobic foglalkozásokat tartanak az iskolai tornatermekben. A városban továbbra is két fitness centrum üzemel magánerős vállalkozásban, az e sportok iránt érdeklődők anyagi ellenszolgáltatás fejében sportolhatnak létesítményeikben. Szolgáltatásaik fejlődnek, az új sportirányzatok azonnal megjelennek kínálatukban. A Wattay Sportcsarnok, ami méretileg megfelelő szabályos 20 x 40 méteres pályával rendelkezik szintén igénybe vehető a tanórák után a kiskőrösi sportolni vágyó lakosok részére, de ez nem Önkormányzati fenntartású, ezért bérleti díjat kell fizetni az esetleges igénylőknek.

 **3. Versenysport:**

A város sportrendeletében szabályozza a versenysport támogatását. A támogatás kettős. Egyrészt a létesítmények térítésmentes használatával, másrészt az egyesületek utánpótlás-nevelését támogatja a Képviselő-testület anyagi támogatást is biztosít. Az egyesületekkel jó kapcsolatot tartunk, lehetőségeinkhez képest igyekszünk minden kérésüket teljesíteni. A téli időszakban továbbra is nagy igény jelentkezik a fedett létesítmények használatára, szinte mindennapos ilyenkor a 22 órai zárás.

**A kiskőrösi sportrendelet 1 / 2003 ( I.24. ) 8. § 4; 5; 6-os pontja szerint:**

(4) *Az önkormányzat a városban működő, a város nevét viselő és a különböző sportágak országos szakszövetségei által kiírt nemzeti bajnokságban szereplő egyesületek, klubok csapatai működési feltételeit, valamint az önkormányzat intézményeinek a legalább megyei szintű sportversenyeit az önkormányzat sport-létesítményeinek (ideértve a Küzdősportok Házaként működő Thököly utcai volt iskola épületének sport célokra hasznosított részét is) – az érintett intézményvezetővel történt egyeztetéssel – térítésmentes használatba adásával támogatja.*

(5) A Képviselő-testület a városban működő kis egyesületek, klubok, szakosztályok csapatainak működéséhez a különböző amatőr – és rekreációs sporttevékenységet folytató közösségek tevékenységéhez, kedvezményekkel biztosítja a sportlétesítmények használatát.

(6) *A Képviselő-testület a sport és szabadidős tevékenységek és szolgáltatások kiadásait - ide értve  a kiemelten támogatott sportszervezetek utánpótlás-nevelését is – az önkormányzat a pénzügyi lehetőségei függvényében, de összességében legalább a működési kiadási főösszeg 0,2%-ában állapítja meg.*

*A kiemelten támogatható sportszervezetek körét a Kulturális Turisztikai és Sport Bizottság határozza meg évenként a decemberi ülésén az alábbi szempontok figyelembevételével:*

*- a sportszervezet eredményessége a hazai és nemzetközi bajnokságban, versenyeken,*

*- az adott sportágat képviselő szervezet által foglalkoztatottak létszáma, az utánpótlás-nevelési rendszer felépítettsége,*

*- az önkormányzati támogatottságon kívül szponzori háttér kiépítettsége,*

*- a sporttevékenység népszerűsége, a mérkőzések, versenyek látogatottsága.*

**A fentiek alapján kérem a beszámoló elfogadását.**

*Kiskőrös, 2025. június 11.*

 *Szabó István*

 */ ügyvezető*

1. **napirend**

BESZÁMOLÓ A KISKŐRÖSI EGÉSZSÉGFEJLESZTÉSI IRODA TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményüzemeltetési és gondnoksági menedzser

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**Dr. Nagy Gabriella aljegyző** elmondta, hogy a Kiskőrösi Egészségfejlesztési Iroda 2014. év óta működik, pályázati forrásból finanszírozott, a lakosság egészség tudatosságának pozitív irányba befolyásolása a fő tevékenysége. A beszámolót Kiskőrösi Egészségfejlesztési Iroda koordinátora, Berger Andrásné készítette, mely a határozat-tervezet mellékletét képezi. Elmondta, hogy 2024. évben 181 rendezvényt valósított meg az Egészségfejlesztési Iroda, melyen több mint 2865 fő vett részt. Az Egészségfejlesztési Iroda járási szintű tevékenységet folytat.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**78/2025. sz. Képv. test. hat.**

Beszámoló a Kiskőrösi Egészségfejlesztési Iroda tevékenységéről

**HATÁROZAT**

A Képviselő-testület az Egészségfejlesztési Irodában 2024. évben ellátott feladatok ellátásáról szóló beszámolót a határozat mellékletében foglaltak szerint elfogadja.

**Felelős:** polgármester

**Határidő:** azonnal

*Melléklet a 78/2025 sz. Képv. test. határozathoz*

**Beszámoló az Egészségfejlesztési Iroda 2024. évi tevékenységéről**

1. **ELŐZMÉNYEK**

**Egészségfejlesztési Irodák célja**

Felismerve a hazai lakosság életkilátásait nem megfelelő mértékben támogató alapellátási és népegészségügyi rendszer kihívásait döntött úgy a Kormány, hogy a 2014-2020 közötti uniós fejlesztési időszakban az egészségügyben, illetve a humánerőforrás-fejlesztésben is kiemelt figyelmet fordít az alapellátás megújítására, valamint a lakosság egészségtudatosságának fejlesztésére.

Mindezen célok megvalósítását szolgálták 2011 és 2014 között a „TÁMOP-6.1.2/11/3” és „TÁMOP-6.1.2/11/LHH/B” azonosító számú pályázatok, amelyek keretein belül a népegészségügy egyik meghatározó fejlesztési iránya volt a 61 egészségfejlesztési irodából álló hálózat kiépítése. A kialakított hálózat fő célja egyrészt a komoly népegészségügyi terhet jelentő betegségek prevenciójának támogatása, továbbá a lakosság egészségtudatosságának, egészségmagatartásának pozitív irányba befolyásolása. Az egészségfejlesztési irodák feladata a helyi igényekre és szükségletekre reagáló, a helyi közösségek számára könnyen elérhető egészségfejlesztési és prevenciós szolgáltatások biztosítása.

Az EFOP-1.8.20-17 pályázati felhívás keretében a már működő egészségfejlesztési irodák közül 34 bővítette lelkiegészség-fejlesztési szolgáltatásokkal a portfólióját. Az EFOP-1.8.19-17 pályázat keretében újabb 39 egészségfejlesztési iroda, a VEKOP-7.2.2-17 pályázat keretében pedig további 12 új egészségfejlesztési iroda kezdte meg működését. Az elmúlt időszakban néhány iroda beszüntette működését, így jelenleg a lakosság a járások közel kétharmadában (110 járásban) veheti igénybe az egészségfejlesztési irodák szolgáltatásait. A működő irodák és elérhetőségeik itt találhatók: https://www.nnk.gov.hu/index.php/efi.

Az egészségfejlesztési irodák hálózatának átfogó célja a magyar lakosság egészségi állapotának javítása, az egészségben töltött évek számának növelése, a kliensek egészségmagatartásának a fejlesztése, az egyén felelősségvállalásának erősítése, és ezek által az elkerülhető halálozás előfordulásának csökkentése, valamint a területi egyenlőtlenségek mérséklése. Az egészségfejlesztési irodák működésének folyamatosan megvalósuló fejlesztése eredményeként létrejön egy hatékony, koordinált és országosan egységesen működő egészségfejlesztési hálózat, ami jól megalapozott irányítási és működési keretbe illeszkedik. Közösségi szinten az egészségfejlesztési irodák feladata a szolgáltatások tervezése, a megvalósítás szervezése, szakmai támogatása, koordinálása. A szolgáltatásokat számos színtéren, számos közösségi szereplő és szervezet valósítja meg, a megvalósítás során szoros együttműködésben az egészségfejlesztési irodákkal.

Az egészségfejlesztési hálózat lehetővé teszi, hogy Magyarország különböző területein élő lakossági csoportok a hasonló tartalmú szolgáltatásokhoz egyenlő mértékben férjenek hozzá, illetve a közösség igényeihez és szükségleteihez igazított lakóhelyközeli, korszerű egészség-szolgáltatások jöjjenek létre figyelembe véve a hátrányos helyzetű csoportok speciális szükségleteit.

**TÁMOP-6.1.2-11/3-2012-0022 azonosítószámú „Kiskőrösi Kistérség komplex egészségfejlesztési programja” című projekt (2013. október 1.– 2015. szeptember 30.)**

Kiskőrös város Önkormányzata sikeresen valósította meg 125 millió forint európai uniós támogatásból az Új Széchenyi Terv keretében a TÁMOP-6.1.2-11/3-2012-0022 azonosítószámú „Kiskőrösi Kistérség komplex egészségfejlesztési programja” című projektet. A pályázat megvalósításának időszaka: 2013. október 1.- 2015. szeptember 30.

A projekt keretében Kiskőrösön kialakításra került az Egészségfejlesztési Iroda (továbbiakban: EFI), melynek feladata a Kiskőrösi járás lakosai számára megszervezni az egészség megőrzésével, fejlesztésével kapcsolatos programokat, eseményeket. Az EFI feladatait két munkatárssal biztosította a projektgazda.

A lakosság számára 2015. októbere óta több ezer ingyenes egészségi állapotfelmérést tartottunk, melyet a térségi háziorvosok bevonásával az EFI irodában valósítottunk meg. Az állapotfelmérés során kiszűrt kliensek számára életmód tanácsadást is szerveztünk, mindig az egyén egészségi kockázatának megfelelően.

Életmód váltás elősegítésére számos rendezvényt szerveztünk, melyben az egészségesebb életmódra ösztönzés mellett a több ezer résztvevő tudásszintje is nőtt. Aktív testmozgásra ösztönző programokat szerveztünk az itt élők számára. Szív- és érrendszeri, valamint cukorbetegségben szenvedők számára betegklubokat működtettünk. Lakossághoz közeli szolgáltatásokkal pl. kitelepült rendezvényekkel igyekeztünk minél szélesebb körben tudatosítani az egészség, mint érték fogalmát, és fontosságát. Nagy odafigyeléssel segítettük a lelki panaszokkal, mentális problémákkal küzdő ügyfeleket is. Munkahelyi egészségfejlesztés keretében az egészségügyi és szociális intézményekben dolgozók számára tartottunk szakmai előadásokat.

A „Kiskőrösi Kistérség komplex egészségfejlesztési programja” című pályázatban vállalt valamennyi programelem megvalósításával hozzájárultunk a térség lakosságának egészségi állapot javulásához.

1. **A pályázat fenntartása a 2024. évben**

Kiskőrös Város Önkormányzata már a pályázat benyújtásával vállalta az EFI és tevékenységeinek legalább három évre történő fenntartását. A sikeresen megvalósított projekt, illetve ennek eredményei tovább növelték a térségi összefogást, és az Önkormányzat elhivatottságát a projekt mellett.

A magyar állami költségvetés 2024. évre – havi 2,1 millió forinttal, azaz éves szinten 25.200.000,-Ft-tal támogatta a tárgyévre benyújtott szakmai programot, így az EFI tevékenysége folyamatos a pályázat megvalósulása óta. Az állami támogatás formálisan pályázati rendszerben áll az Önkormányzat rendelkezésére, melyet minden évben be kell nyújtani és a felhasznált forrásról részletes szakmai és pénzügyi beszámolót adtunk le a 2023-as évről is. 2023. évben az állam részéről eljáró hatóság az Országos Kórházi Főigazgatóság.

A pályázattal és annak eredményeinek fenntartásával, az elért lakosságszám növelésével sikerül a kiskőrösi járásban az egészségszemléletet intézményesíteni. Valós tartalommal széles vertikumú együttműködések alakultak ki a közös cél mentén. Örömteli, hogy nagyrészt helyi, térségi erőforrásokra támaszkodik az egészségfejlesztési tevékenység mind infrastrukturálisan, mind szakmailag.

1. **2024. évben megvalósított tevékenységek**

Egészségfejlesztési rendezvények:

Számos – az egészséges életmódot szorgalmazó, egészségkockázatok csökkentésére irányuló - rendezvényt szerveztünk a térségben (melyekkel több, mint ezer főt mozgattunk meg csak a 2024-as évben) az egészség jegyében. Családokra, illetve szülői készségek fejlesztésére irányuló tevékenységeket évente havi több alkalommal is szerveztünk, 30-100 fő részvételével sporteseményeket a járás különböző településein.

„Mozgásban a kistérség” címmel 20 alkalommal szerveztünk 40-80 fő részvételével sporteseményt a járás különböző településein. Számos mozgásformát, úszást, kerékpározást felölelő eseményen, készségfejlesztő programokon mind egyének, mind pedig családok vettek részt.

A szív- és érrendszeri betegeknek, valamint a cukorbetegeknek egész évben elérhetően tartottunk klubfoglalkozásokat és életmódtanácsadást Kiskőrösön és a környező településeken. Az ún. Életmódváltó kisrendezvényeken, melyek témakörei átölelték az egészséges táplálkozást, a káros szenvedélyek megelőzését, elsősegélynyújtást, a lelki egészségfejlesztést.

A rendezvények változó helyszíneken valósultak meg a térségben, például városi könyvtárakban, egészségházakban, rendezvények egészségsátraiban, óvodákban stb., az eseményeken pedig a befogadóképességtől függően átlagosan 10-150 fő volt foglalkoztatva.

Több, gyermekekre (18 év alatti korosztály) irányuló programeseményen mozgattunk meg százakat és hasonlóan sikeresen alakultak az idősebb korosztályra irányuló közösségi egészségfejlesztési tevékenységek megvalósítása is.

Egészségkommunikáció

A rendezvények mellett nagy hangsúlyt fektetünk a helyi médiában történő kommunikációra. Ennek részeként a Kiskőrösi Hírek folyóiratban újságcikkel évi 12 alkalommal segítjük az itt élők életmódváltását. Az egészségfejlesztési iroda facebook oldalán minden hónapban több alkalommal friss, az egészségmegőrzésével kapcsolatos információk kerülnek fel.

**2024. év tevékenységei, programjai**

A Kiskőrösi Egészségfejlesztési Iroda szakmai munkatársa rendszeres, életvitelszerűen megjelenő, testmozgást ösztönző közösségi programokat (tornák, családi programok, sportvetélkedők), valamint rendszeres, életvitelszerűen megjelenő, egészséges táplálkozásra ösztönző közösségi programokat (dietetikai tanácsadás, életmódváltó klub) szervez.

A programok tematikájukat és funkcióikat tekintve érintik a gyermeket tervező és gyermekes családokat, illetve a szülői készségeket fejlesztő tevékenységeket, a gyermekeket (3-18 éves korosztály), az idősebb (különösen a 65 éves és afeletti) korosztályt, a krónikus betegeket. Számos, az egészségkockázatok csökkentésére irányuló 18 év feletti korosztály számára célcsoport (aktív korúak, családok, idősek, krónikus betegek, szociálisan hátrányos helyzetűek) specifikusan közösségi egészségfejlesztő tevékenység, mentális és lelki egészségfejlesztést szolgáló program is kerül a célpalettára.

Az iroda az általa szervezett programokkal aktívan részt vesz a közösségfejlesztésben. Az EFI a közösségbe való integráció jegyében a járás településein megvalósuló programokat szervez és koordinál (települési egészségnapok, szakmai előadások, stb). Emellett betegklubokat működtet (szív- és érrendszeri- és cukorbetegklub), színtér-specifikus egészségfejlesztési programokat szervezünk (munkahelyi egészségfejlesztés, iskolai egészségfejlesztés, egészségtábor gyerekeknek). Továbbá elsősegélynyújtó tanfolyamok, a családok lelki egészségnevelése jegyében pszichológiai előadássorozatok, mentális egészségfejlesztési programok szervezését és megvalósítását végezzük. Rendezvényeinken igény szerint életmód-tanácsadást nyújtunk, testösszetétel-méréssel és dietetikai tanácsadással.

Partnerségi munkacsoportot működtetünk, amelynek térségi tagjaival folyamatosan együttműködünk programjaink megvalósításában. Kapcsolatot tartunk az alap- és szakellátással, a kormányhivatallal és más egészségfejlesztési irodákkal országszerte.

Egészségfejlesztési témájú helyi kommunikációs tevékenységeket is folytatunk: írásos és grafikus tájékoztató anyagok, kiadványok elkészítése mellett a programok és rendezvények meghirdetése, népszerűsítése érdekében marketingtevékenységet is végzünk. A programokat és az egészségfejlesztés témáival kapcsolatos tevékenységeket, ismereteket közzétesszük az iroda honlapján és saját facebook-oldalán, illetve kisfilmek és rádiós műsorok által is ismertetésre kerülnek.

Megvalósultak a következők: testi-lelki egészség megőrzést támogató szakmai előadások, betegklubok mellett több mozgásos programot is szerveztünk.

Mozgás programok: nyugdíjas torna, alakformáló torna, haladóknak speciális tornák, kerékpár. Szárazföldi és vízi családi vetélkedőket tartottunk, az elmúlt évek egyik legkeresettebb programját a felnőtt úszásoktatást is megszerveztük.

Szakmai előadások: lelki és mentális egészségfejlesztés témakörén belül nagyon széleskörű szakmai előadásokat szerveztünk a járás több településén is. Csoportos és egyéni foglalkozások keretében ismerhették meg a résztvevők az egészséges táplálkozás alapjait és gyakorlatát.

Komplex programként említjük egyrészt a nyári egészségtábort általános iskolások számára, melyet 2\*1hét időtartamban tartottuk meg, továbbá egyes városi rendezvények, melyeken érdekes ismeretterjesztő előadások mellett szűréseken is részt lehetett venni.

Az egyes tevékenységek a város több helyszínén valósultak meg: az Egészségfejlesztési Iroda által a Petőfi Sándor Művelődési Központban, Kiskőrösi Tanuszodában, Fritti Sportban, Kiskőrösi Óvodákban, Kiskőrös főterén és kerékpárútjain, a városi sporttelepen, Erdőtelki Óvodában és a járás egyéb településein - Akasztón, Bócsán, Csengődön, Kecelen, Soltvadkerten.

2024-ben összesen 181 rendezvényt valósított meg a kiskőrösi Egészségfejlesztési iroda, melyeken csak a személyes formában elért résztvevők száma több, mint 2685 fő, a médiafelületeken pedig további ezreket értünk el egészség témában (említve az országos kampányokban való részvételt egészséges életmód témában, vagy a tájékoztató anyagokat, plakátokat). Munkánk során többek között pedagógus, dietetikus, pszichológus, testnevelő, edző, gyógytornász, védőnő, orvos, mentőtiszt, mentőápoló, gyermekvédelmi, szociális gondozó, művelődésszervező szakemberekkel működtünk együtt.

|  |  |
| --- | --- |
| Kiskőrös, 2025. június 12. | Berger Andrásné |
|  | Kiskőrös Egészségfejlesztési Iroda |

1. **napirend**

BESZÁMOLÓ A HOMOKHÁTSÁGI REGIONÁLIS HULLADÉKGAZDÁLKODÁSI ÖNKORMÁNYZATI TÁRSULÁS TEVÉKENYSÉGÉRŐL

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Lakosságkapcsolati menedzser

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy a Homokhátsági Regionális Hulladékgazdálkodási Önkormányzati Társulás 2011.évben alakult 82 tagönkormányzat részvételével. A Társulás fő feladata a hulladékgazdálkodási rendszer továbbfejlesztésével kapcsolatos pályázati források, pályázati lehetőségek igénybevétele. Az előterjesztés és a határozat-tervezet a 2024. évi pénzügyi beszámolót tartalmazza, a kiadásokat, a bevételeket és bemutatja a társulás vagyoni helyzetének alakulását.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**79/2025. sz. Képv. test. hat.**

Beszámoló a Homokhátsági Regionális Hulladékgazdálkodási Önkormányzati Társulás tevékenységéről

**HATÁROZAT**

A Képviselő-testület a Homokhátsági Regionális Hulladékgazdálkodási Önkormányzati Társulás 2024. évi működéséről szóló beszámolót elfogadja.

**Felelős:** polgármester

**Határidő:** azonnal

1. *melléklet a 79/2025. sz. képv. test. határozathoz*



1. *melléklet a 79/2025. sz. képv. test. határozathoz*







1. 

*3. melléklet a 79/2025. sz. képv. test. határozathoz*





1. **napirend**

A 2025. ÉVI KÖLTSÉGVETÉS MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy az államháztartásról szóló törvény módosítása következtében a költségvetési rendelet több mellékletét is módosítani szükséges. A 3. és az 5. melléklet kiegészül a 2024. évi teljesítési adatokkal, az engedélyezett létszámok mellett szükséges a jogviszonyok feltüntetése is, mellyel az 5. melléklet egészült ki. Készült egy új melléklet, mely tartalmazza a módosításokat, annak indokait és hatásait. Beépítésre kerültek a polgármester céltartalékaiból nyújtott támogatások, valamint a pumpapálya építéséhez nyert pályázat összege, 38 millió forint.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi rendeletet alkotta:

**Kiskőrös Város Önkormányzata**

**Képviselő-testületének**

**10/2025. (...) önkormányzati rendelete**

**Kiskőrös Város 2025. évi költségvetéséről szóló 3/2025. (II. 20.) önkormányzati rendelet módosításáról**

[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

(1) A Kiskőrös Város 2025. évi költségvetéséről szóló 3/2025. (II. 20.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:

*(A Képviselő-testület Kiskőrös Város 2025. évi költségvetésének)*

„*a)* költségvetési kiadások főösszegét: *6.413.521.981* forintban”

*(állapítja meg.)*

(2) A Kr. 3. § (1) bekezdés c) pontja helyébe a következő rendelkezés lép:

*(A Képviselő-testület Kiskőrös Város 2025. évi költségvetésének)*

„*c)* költségvetési bevételi főösszegét: *4.951.957.323* forintban”

*(állapítja meg.)*

**2. §**

A Kiskőrös Város 2025. évi költségvetéséről szóló 3/2025. (II. 20.) önkormányzati rendelet 6. § (2) bekezdése helyébe a következő rendelkezés lép:

„(2) A céltartalékok összege 100.005.928 forint jelen rendelet 7. mellékletében meghatározott célonkénti bontásban.”

**3. §**

A Kr. 7. §-a helyébe a következő rendelkezés lép:

**„7. §**

*Az éves engedélyezett létszámadatokat - a jogviszonyok megjelölésével - költségvetési szervenként és összesítve jelen rendelet 5. melléklete tartalmazza*.”

**4. §**

A Kr. 13. §-a a következő (8) és (9) bekezdéssel egészül ki:

„(8) *A rendelet 11. melléklete tartalmazza átlátható módon és ésszerű részletezettséggel a tárgyévi előirányzat-módosítások, átcsoportosítások összegszerű változásait, indokait és hatását*.

(9) *A nem önállóan gazdálkodó költségvetési szervek vezetői az általuk irányított költségvetési szervek költségvetési év egészében várhatóan teljesülő kiadásairól és bevételeiről a jogszabályban rögzített adatszolgáltatási határidőt megelőző 4 munkanapon belül tájékoztatják a Polgármesteri Hivatal pénzügyi osztályát.*”

**5. §**

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. a 8. melléklet szerinti 11. melléklettel egészül ki.

**6. §**

Ez a rendelet a kihirdetését követő napon lép hatályba.

*Mellékletek a jegyzőkönyvhöz csatolva.*

1. **napirend**

KÖZFELADAT ELLÁTÁSI SZERZŐDÉS MEGKÖTÉSE A KŐRÖSSZOLG KFT.-VEL INTÉZMÉNY ÜZEMELTETÉSI, VALAMINT KÖZTISZTASÁGI ÉS PARKFENNTARTÁSI FELADATOK ELLÁTÁSA TÁRGYÁBAN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pénzügyi osztályvezető

**Domonyi László polgármester** az előterjesztés szóbeli ismertetésére felkérte **Molnár Éva pénzügyi osztályvezetőt.**

**Molnár Éva pénzügyi osztályvezető** elmondta, hogy az intézményüzemeltetési, illetve a köztisztasági és parkfenntartási feladatokat a Kőrösszolg Kft. jelenleg támogatási szerződés formájában látja el, melyet a képviselő-testület 5 évre kötött, mely az idei évben lejár. A testület a jövőben is ebben a formában kívánja ellátni az említett feladatokat, ezért új támogatási szerződésre megkötése szükséges.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Barkóczi László** képviselő a Felügyelő Bizottság nevében a határozat-tervezet elfogadását javasolta.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**80/2025. sz. Képv. test. hat.**

Közfeladat ellátási szerződés megkötése a Kőrösszolg Kft.-vel intézmény üzemeltetési, valamint köztisztasági és parkfenntartási feladatok ellátása tárgyában

**HATÁROZAT**

A Képviselő-testület

1. egyetért azzal, hogy Kiskőrös Város Önkormányzata támogatási szerződést köt intézmény üzemeltetési közfeladatok ellátása tárgyában a Kőrösszolg Nonprofit Kft-vel 2025. július 1. napjától 2030. június 30. napjáig terjedő öt év határozott időtartamra jelen határozat 1. sz. melléklete szerinti tartalommal, az abban részletezett feladatok ellátására.

2. egyetért azzal, hogy Kiskőrös Város Önkormányzata támogatási szerződést köt köztisztaság és parkfenntartási közfeladatok ellátása tárgyban a Kőrösszolg Nonprofit Kft-vel 2025. július 1. napjától 2030. június 30. napjáig terjedő öt év határozott időtartamra jelen határozat 2. sz. melléklete szerinti tartalommal, az abban részletezett feladatok ellátására.

3. felhatalmazza a polgármestert az 1-2. pontban meghatározott támogatási szerződések aláírására.

**Felelős:** Polgármester

**Határidő:** 2025. június 30.

*Mellékletek a jegyzőkönyvhöz csatolva.*

1. **napirend**

A 2025/2026-OS ÓVODAI NEVELÉSI ÉVBEN INDÍTHATÓ ÓVODAI CSOPORTOK SZÁMÁNAK MEGHATÁROZÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Intézményirányítási menedzser

**Domonyi László polgármester** köszöntötte az ülésen Csatlós Erzsébetet a Kiskőrösi Óvodák igazgatóját, az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a nemzeti köznevelési törvény alapján az adott nevelési évben indítható csoportok számát a fenntartó jogosult meghatározni. Az intézményvezetővel történt egyeztetéseket követően a Kiskőrösi óvodákban a 2025/2026-os nevelési évben indítható óvodai csoportok száma az előző évhez képest nem változik, továbbra is 16 csoport maradt.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**81/2025. sz. Képv. test. hat.**

A 2025/2026-os óvodai nevelési évben indítható óvodai csoportok számának meghatározása

**HATÁROZAT**

A Képviselő-testület a nemzeti köznevelésről szóló 2011. évi CXC. törvény 83. § (2) bekezdés d) pontja alapján a Kiskőrösi Óvodák 4 tagóvodájában (Kőrisfa Utcai Tagóvoda, Batthyány Utcai Tagóvoda, Erdőtelki Tagóvoda, Szücsi Tagóvoda) a 2025/2026-os óvodai nevelési évben 16 óvodai csoport indítását határozza meg.

**Határidő:** azonnal

**Felelős:** polgármester

1. **napirend**

A 81/2023. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Közigazgatási osztályvezető

**Domonyi László polgármester** az előterjesztés szóbeli ismertetésére felkérte **Aszódiné Nedró Éva közigazgatási osztályvezetőt.**

**Aszódiné Nedró Éva közigazgatási osztályvezető** elmondta, hogy a 2. számú gyermek fogorvosi körzet területi ellátási kötelezettséggel történő működtetésére a Midodent Kft. és Kiskőrös Város Önkormányzata között 2023. július 4. napján feladatellátási szerződés jött létre. Az önálló orvosi tevékenységről szóló törvény a feladatellátási szerződés kötelező tartalmi eleme a rendelési idő meghatározása. A Midodent Kft. ügyvezetője dr. Mina Anikó kérte a feladatellátási szerződésben rögzített rendelési idő megváltoztatását, mivel lakosságszám változás miatt a közfinanszírozott rendelési idő 21 óra heti óraszámról 21,5 heti óraszámra módosult. Ennek megfelelően hétfőtől csütörtökig 9 és 14 óra közötti, pénteken 13 és 14:30 óra közötti rendelési időben várják a 2. számú gyermek fogorvosi körzethez tartozó betegeket.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal (1 fő képviselő nem szavazott) az alábbi határozatot hozta:

**82/2025. sz. Képv. test. hat.**

A 81/2023. számú képviselő-testületi határozat módosítása

**HATÁROZAT**

A Képviselő-testület

1. egyetért azzal, hogy Kiskőrös Város 2. számú gyermek fogorvosi körzet területi ellátási kötelezettséggel történő működtetése tárgyában 2023. július 4. napján Kiskőrös Város Önkormányzata és a MIDODENT Szolgáltató és Kereskedelmi Kft. (székhely: 6200 Kiskőrös, Bacsó Béla utca 2.) között létrejött 3515-4/2023. számú feladat-ellátási szerződés jelen határozat mellékletét képező szerződést módosító okiratban foglaltaknak megfelelően módosításra kerül.
2. felhatalmazza a polgármestert a határozat mellékletét képező feladat-ellátási szerződés módosítás és a módosítással egységes szerkezetbe foglalt feladat-ellátási szerződés aláírására.

**Felelős:** polgármester

**Határidő:** azonnal

*Melléklet a 82/ 2025. sz. Képv. test. határozathoz*

###### FELADAT-ELLÁTÁSI SZERZŐDÉS I. SZÁMÚ MÓDOSÍTÁSA

###### amely létrejött egyrészről Kiskőrös Város Önkormányzata (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester),

másrészről a **Midodent Szolgáltató és Kereskedelmi Korlátolt Felelősségű** **Társaság** (székhelye: 6200 Kiskőrös, Bacsó Béla utca 2., cégjegyzékszám: 03 09 123264, adószám: 23546455-1-03, képviselője: Dorák Istvánné dr. ügyvezető), (a továbbiakban együttesen: Szerződő felek) között **a fogorvosi feladatok** ellátása tárgyában alulírott helyen és időben az alábbi feltételek mellett:

Kiskőrös Város Önkormányzata és a Midodent Szolgáltató és Kereskedelmi Korlátolt Felelősségű Társaság között a Képviselő-testület 81/2023. sz. Képv.test. határozata alapján 2023. július 4. napján 3515-4/2023. szám alatt létrejött feladat-ellátási szerződést a Szerződő felek közös megegyezéssel az alábbiak szerint módosítják:

1. A szerződés 15. pontjának helyébe az alábbi rendelkezés lép:

„A személyes ellátásra kötelezett orvos rendelési ideje:

15. Hétfő: 9:00-14:000

 Kedd: 9:00-14:000

 Szerda: 9:00-14:000

 Csütörtök: 9:00-14:00

 Péntek: 13:00-14:30”

1. Szerződő Felek megállapítják, hogy a feladat-ellátási szerződés jelen szerződés által nem szabályozott rendelkezései változatlan tartalommal és formában, hatályukban fennállnak.
2. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Polgári Törvénykönyvről szóló 2013. évi V. törvény és az egyéb vonatkozó jogszabályok az irányadók.
3. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.
4. Jelen szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.

Kiskőrös, 2025……….

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Domonyi László Dorák Istvánné dr.

polgármester Midodent Kft. ügyvezetője

Ellenjegyzem:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dr. Turán Csaba

jegyző

1. **napirend**

PÁLYÁZAT BENYÚJTÁSA A KAP-RD43-2-25 KÓDSZÁMÚ „EGYEDI SZENNYVÍZKEZELÉSI MEGOLDÁSOK TÁMOGATÁSA” CÍMŰ PÁLYÁZATI KIÍRÁSRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a tárgyban meghatározott pályázat kiírása szerint A pályázat keretében lehetőség nyílik decentralizált szennyvíztisztítás kialakítására gyűjtőrendszer kialakítása és egyedi szennyvíztisztító berendezések beszerzése a tisztított szennyvíz helyben tartására, természetközeli tisztított szennyvíz hasznosítására vagy utótisztítására, felszínivíz, vagy talaj befogadóval. A pályázati kiírás társadalmi egyeztetése nemrég lezárult, majd azt követően megkezdődik az első benyújtási szakasz. Az igényelhető támogatás maximális összege 300.000.000,-Ft, a támogatás intenzitása 95%. Ehhez az Önkormányzatnak 5 % önerőt kell biztosítania.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal (1 fő képviselő nem szavazott) az alábbi határozatot hozta:

**83/2025. sz. Képv. test. hat.**

Pályázat benyújtása a KAP-RD43-2-25 kódszámú „Egyedi szennyvízkezelési megoldások támogatása” című pályázati kiírásra

**HATÁROZAT**

A Képviselő-testület:

1. egyetért Kiskőrös Város Önkormányzata decentralizált szennyvíztisztítás kialakítására: gyűjtőrendszer kialakítása és egyedi szennyvíztisztító berendezések beszerzése a tisztított szennyvíz helyben tartására, természetközeli tisztított szennyvíz hasznosítására (pl.: nyárfás öntözés), vagy utótisztítására, felszínivíz, vagy talaj befogadóval- célzó maximum 315.789.474,-Ft összköltségű projekt megvalósításával.
2. egyetért azzal, hogy a „KAP-RD43-2-25 kódszámú „Egyedi szennyvízkezelési megoldások támogatása” című pályázati kiírás keretében maximum 300.000.000,-Ft vissza nem térintendő támogatás elnyerése érdekében támogatási kérelmet nyújtson be, decentralizált szennyvíztisztítás kialakításának biztosítása érdekében.
3. egyetért azzal, hogy a beruházás megvalósítása érdekében az Önkormányzat saját forrásként 15.789.474,- Ft-ot Kiskőrös Város 2025. évi költségvetésének terhére biztosítson.
4. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő.
5. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, valamint nyertes pályázat esetén a Támogatási szerződés aláírására.

**Felelős:** polgármester

**Határidő:** azonnal

1. **napirend**

PÁLYÁZAT BENYÚJTÁSA A „VERSENYKÉPES JÁRÁSOK PROGRAM 2025” CÍMŰ FELHÍVÁSRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati referens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy az Önkormányzat már korábban döntött ennek a fejlesztési igénynek a benyújtásáról. Az Önkormányzat konzorciumi partnerként Tabdi és Kaskantyú Község Önkormányzatával térségi kamerarendszer kiépítésére szeretne pályázni és ennek a megvalósítására vállal kötelezettséget. A projekt megvalósításának időszaka akár 48 hónapig is tarthat.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**84/2025. sz. Képv. test. hat.**

Pályázat benyújtása a „ Versenyképes járások program 2025” című felhívásra

**HATÁROZAT**

A Képviselő- testület:

1. egyetért a „Versenyképes Járások Program 2025” megvalósítását célzó, 73.310.314.,-Ft összköltségű, 100 %-os támogatás intenzitású projekt megvalósításával.
2. egyetért azzal, hogy a projekt megvalósítása érdekében az Önkormányzat konzorciumot hozzon létre Kaskantyú Község Önkormányzatával és Tabdi Község Önkormányzatával.
3. felhatalmazza polgármestert, hogy a Város 2025. évi Költségvetéséről szóló rendelet soron következő módosítását a fentiek figyelembevételével terjessze elő.
4. felhatalmazza a polgármestert a Támogatási szerződés aláírására, a projekt megvalósítással kapcsolatos valamennyi szükséges intézkedés, jognyilatkozat megtételére, az együttműködési és konzorciumi megállapodások aláírására.

**Felelős:** polgármester

**Határidő:** azonnal

1. **napirend**

A MOL KISKŐRÖS SZÉNHIDROGÉN KONCESSZIÓS KFT. NÉVHASZNÁLAT IRÁNTI KÉRELME

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Önkormányzati asszisztens

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy a MOL Magyar Olaj-és Gázipari Nyilvánosan Működő Részvénytársaság kérelmet nyújtott be Kiskőrös Város Önkormányzatához, melynek értelmében koncessziós társaság létrehozását határozta el Kiskőrös területén szénhidrogén kutatása, feltárása és kitermelése céljából. A társaság a „MOL Kiskőrös Szénhidrogén Koncessziós Kft.” elnevezést kívánja viselni, amely névhasználathoz az Önkormányzat hozzájárulása szükséges.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 11 „igen” szavazattal az alábbi határozatot hozta:

**85/2025. sz. Képv. test. hat.**

A MOL Kiskőrös Szénhidrogén Koncessziós Kft. névhasználat iránti kérelme

**HATÁROZAT**

A Képviselő-testület

1. a cégnyilvánosságról, a bírósági cégeljárásról és a végelszámolásról szóló 2006. évi V. törvény 4. § (5) bekezdésében foglaltakra figyelemmel- hozzájárul ahhoz, hogya „MOL Kiskőrös Szénhidrogén Koncessziós Kft.” a város nevét a társaság nevében szerepeltesse.
2. felhatalmazza a Polgármestert a névhasználattal kapcsolatos szükséges jognyilatkozatok megtételére.

**Felelős:** polgármester

**Határidő:** azonnal

**13. napirend**

A 109/2024. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Jegyző

**Előadó:** Személyzeti és humánerőforrás referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy 2024. év végén változott a Magyarország helyi önkormányzatairól szóló törvény, a polgármester illetményére vonatkozóan új szabályok léptek életbe. A polgármester illetményét a nemzetgazdasági átlagkereset és a település lakosságszáma alapján kell megállapítani. Domonyi László polgármester illetménye a határozat-tervezet értelmében 2025. július 1-jétől 2.002.100, - Ft-ra változik, illetve az illetményének, 15%-ában meghatározott összegű költségtérítése is módosul. A képviselő-testületnek nincs mérlegelési jogköre, ezt a módosítást jogszabály írja elő.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Domonyi László polgármester** Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a kizárását kérte.

A Képviselő-testület 11 „igen” szavazattal kizárta Domonyi László polgármestert a döntéshozatalból.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**86/2025. sz. Képv. test. hat.**

A 109/2024. számú Képviselő-testületi határozat módosítása

**HATÁROZAT**

A Képviselő-testület a 109/2024. számú határozata 1-2. pontját az alábbiak szerint módosítja:

*Az 1-2. pontok helyébe az alábbi szövegrész kerül:*

*A Képviselő-testület*

1. Magyarország helyi önkormányzatairól szóló 2011. évi CLXXXIX. törvény 71. § (4) bekezdés f), továbbá a (4a) pontja alapján Domonyi László Mihály polgármester illetményét 2025. július 1. napjától havi 2.002.100 Ft, - Ft összegben állapítja meg.

*A Képviselő-testület*

1. megállapítja, hogy Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján, Domonyi László Mihály polgármester 2025. július 1. napjától illetményének 15 %-ában meghatározott összegben havi 300.315, - Ft költségtérítésre jogosult.

**Felelős:** jegyző

**Határidő:** azonnal

A Képviselő-testület a 109/2024. számú határozata a módosítással egységes szerkezetben:

1. Magyarország helyi önkormányzatairól szóló 2011. évi CLXXXIX. törvény 71. § (4) bekezdés f), továbbá a (4a) pontja alapján Domonyi László Mihály polgármester illetményét 2025. július 1. napjától havi 2.002.100 Ft, - Ft összegben állapítja meg.
2. megállapítja, hogy Magyarország helyi önkormányzatairól szóló 2011. évi CLXXXIX. törvény 71. § (6) bekezdése alapján, Domonyi László Mihály polgármester 2025. július 1. napjától illetményének 15 %-ában meghatározott összegben havi 300.315, - Ft költségtérítésre jogosult.

**Felelős:** jegyző

**Határidő:** azonnal

**14. napirend**

A 110/2024. SZÁMÚ KÉPVISELŐ-TESTÜLETI HATÁROZAT MÓDOSÍTÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Jegyző

**Előadó:** Személyzeti és humánerőforrás referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy a korábbi határozat a főállású alpolgármester illetményét állapította meg, a jogszabály értelmében a főállású alpolgármester illetménye a polgármester illetményéhez igazodik, a polgármester illetményének 70 és 90 %-a közötti összegben kell megállapítania a képviselő-testületnek. Az alpolgármester illetménye korábban is a polgármester illetménynek a 70 %-ában került megállapításra, mely továbbra is így maradna, így az összeg 1.401.500, -Ft lesz a jövőben.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Filus Tibor képviselő** magasnak találja az alpolgármesteri tisztség költségeit, véleménye szerint egy ekkora összegnek máshol is lenne helye a város vezetésében, bérfeszültséget okoz, városi szinten sincs jó üzenete ennek.

**Gmoser István alpolgármester** Magyarország helyi önkormányzatairól szóló 2011. évi CLXXXIX. tv. 49.§ (1) bekezdésére hivatkozva személyes érintettsége okán a Képviselő-testülettől a kizárását kérte.

A Képviselő-testület 11 „igen” szavazattal kizárta Gmoser István alpolgármestert a döntéshozatalból.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 9 „igen” és 1 „nem” szavazattal az alábbi határozatot hozta:

**87/2025. sz. Képv. test. hat.**

A 110/2024. sz. Képviselő-testületi határozat módosítása

**HATÁROZAT**

A Képviselő-testület a 110/2024. számú határozata 1-2. pontját az alábbiak szerint módosítja:

*Az 1-2. pontok helyébe az alábbi szövegrész kerül:*

*A Képviselő-testület*

1. *Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2025. július 1. napjától havi 1.401.500, -Ft összegben állapítja meg.*

*A Képviselő-testület*

1. *megállapítja, hogy Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján, Gmoser István főállású alpolgármester 2025. július 1. napjától illetményének 15 %-ának megfelelő összegben, havi 210.225, - Ft költségtérítésre jogosult.*

**Felelős:** polgármester

**Határidő:** azonnal

A Képviselő-testület a 110/2024. számú határozata a módosítással egységes szerkezetben:

A Képviselő-testület

1. Magyarország helyi önkormányzatairól szóló 2011. évi CLXXXIX. törvény 80. § (1) bekezdése alapján, Gmoser István főállású alpolgármester illetményét 2025. július 1. napjától havi 1.401.500, -Ft összegben állapítja meg.
2. megállapítja, hogy Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján, Gmoser István főállású alpolgármester 2025. július 1. napjától illetményének 15 %-ának megfelelő összegben, havi 210.225, - Ft költségtérítésre jogosult.

**Felelős:** polgármester

**Határidő:** azonnal

*Domonyi László polgármester 15 perc szünetet rendelt el.*

*Kudron Tamás képviselő távozott a képviselő-testületi ülésről.*

**15. napirend**

SZÉKHELY HASZNÁLAT LÉTESÍTÉSE A KISKŐRÖS, PIAC TÉR 17. SZÁM ALATTI INGATLANBAN

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy az új piac csarnok területén lehetőség van üzleteket, boltokat létesíteni. Földházi Ferenc egyéni vállalkozó kérelemmel fordult Kiskőrös Város Önkormányzatához, annak érdekében, hogy egyéni vállalkozásának székhelyeként a 6200 Kiskőrös, Piac tér 17. földszint A1 és A2. számmal jelölt helyiségeket bejelenthesse, melyhez a képviselő-testület hozzájárulása szükséges.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot alkotta:

**88/2025. sz. Képv. test. hat.**

Székhely használat létesítése a Kiskőrös, Piac tér 17. szám alatti ingatlanban

**HATÁROZAT**

A Képviselő-testület hozzájárul ahhoz, hogy Földházi Ferenc egyéni vállalkozó (Székhely: 6200 Kiskoros, Bajcsy-Zsilinszky utca 2035/17., adószám: 65716160-2-23, nyilvántartási szám: 26319307, statisztikai számjele: 65716160-4781-231-03), Kiskőrös Város Önkormányzata tulajdonában lévő 2035/34/A hrsz-on nyilvántartott, természetben 6200 Kiskőrös, Piac tér 17. szám alatti, kivett piaccsarnok megnevezésű ingatlan földszint A1. és A2. számú helyiségét a helyiségekre kötött bérleti szerződés időtartama alatt székhelyként használja.

**Felelős:** polgármester

**Határidő:** azonnal

**16. napirend**

AZ ÖNKORMÁNYZATI TULAJDONÚ 3768 HRSZ-Ú KIVETT KÖZTERÜLET MEGNEVEZÉSŰ INGATLAN MEGHATÁROZOTT TERÜLETRÉSZÉNEK ÁTMINŐSÍTÉSE

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy az ingatlan természetben a József Attila utca és a Klapka utca kereszteződésénél található, az ott található zöldséges lebontásra került, az ott maradt közterület a nyilvántartás szerint parkolóként van nyilvántartva, az Önkormányzat forgalomképtelen törzsvagyonát képezi. Ezen területrész mögött található telek a Thököly utcára nyúlik be és ennek a teleknek a tulajdonosa kezdeményezné a területrész megvásárlását, így egy egységes telket tudna kialakítani. Ehhez szükséges egy telekalakítási eljárás lefolytatása és a telekből egy rész átminősítése.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot alkotta:

**89/2025. sz. Képv. test. hat.**

Az Önkormányzati tulajdonú 3768 hrsz-ú kivett közterület megnevezésű ingatlan meghatározott területrészének átminősítése

**HATÁROZAT**

A Képviselő-testület

1. Kiskőrös Város Önkormányzatának kizárólagos tulajdonában lévő, Kiskőrös belterületi 3768 hrsz-on nyilvántartott, kivett közterület rendeltetésű, 433 m2 nagyságú területéből 266 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti,
2. felhatalmazza a polgármestert a 3768 hrsz-ú ingatlan megosztása tárgyában a telekalakítási eljárás lefolytatására.

**Felelős:** polgármester

**Határidő:** azonnal

**17. napirend**

DÖNTÉS A CSONGRÁDI VÍZ- ÉS KOMMUNÁLIS SZOLGÁLTATÓ NONPROFIT KFT., AZ IZSÁK-KOM TÉRSÉGI KOMMUNÁLIS SZOLGÁLTATÓ NONPROFIT KFT. ÉS A KUNSÁG-HALAS HULLADÉKGAZDÁLKODÁSI NONPROFIT KFT. DTKH DUNA-TISZA KÖZI HULLADÉKGAZDÁLKODÁSI NONPROFIT KFT.-BE TÖRTÉNŐ BEOLVADÁSA, A BEOLVADÁSSAL MEGVALÓSULÓ EGYESÜLÉS TÁRGYÁBAN

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**dr. Turán Csaba jegyző** elmondta, hogy korábban már elhangzott a hulladékgazdálkodási rendszerről szóló tájékoztatás, 2023. évtől a MOHU MOL Hulladélgazdálkodási Zrt. látja el a koncessziós rendszerben a feladatokat. Közép-Kelet Magyarországi régióban a DTKH Duna-Tisza közi Hulladékgazdálkodási Nonprofit Kft. végzi a feladatok nagy részét. A Csongrádi Víz- és Kommunális Szolgáltató Nonprofit Korlátolt Felelősségű Társaság, az IZSÁK-KOM Térségi Kommunális Szolgáltató Nonprofit Korlátolt Felelősségű Társaság és a KUNSÁG-HALAS Hulladékgazdálkodási Nonprofit Korlátolt Felelősségű Társaság a régi rendszerben láttak el alvállalkozóként olyan feladatokat, amely a hulladék gyűjtéssel, kezeléssel és hasznosítással volt kapcsolatos. A DTKH Duna-Tisza közi Hulladékgazdálkodási Nonprofit Kft. központi szerepet játszik, ezért célszerű a többi Kft. beolvadása. Kiskőrös Város Önkormányzatának részesedése van a DTKH Duna-Tisza közi Hulladékgazdálkodási Nonprofit Kft.-ben, mint tulajdonos hozzá kell járulnia a beolvadáshoz. Az Önkormányzati vagyont ez nem érinti, a saját tőkében lép be változás, az egyesülés dátuma 2025. szeptember 30. napja.

**Kissné Aszódi Daniella,** a Társadalompolitikai Bizottság elnöke, **Pohankovics András,** az Ipari, Mezőgazdasági és Klímapolitikai Bizottság elnöke, **Kecskeméti János,** az Ügyrendi és Összeférhetetlenségi Bizottság tagja, **Pethő Attila,** a Pénzügyi Bizottság elnöke, **Szedmák Tamás,** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**90/2025. sz. Képv. test. hat.**

Döntés a Csongrádi Víz- és Kommunális Szolgáltató Nonprofit Kft., az Izsák-Kom Térségi Kommunális Szolgáltató Nonprofit Kft. és a Kunság-halas Hulladékgazdálkodási Nonprofit Kft. DTKH Duna-Tisza Közi Hulladékgazdálkodási Nonprofit Kft.-be történő beolvadással megvalósuló egyesülés tárgyában

**HATÁROZAT**

Kiskőrös Város Önkormányzata, a DTKH Duna-Tisza közi Hulladékgazdálkodási Nonprofit Kft. (székhelye: 6000 Kecskemét, Kisfái 248. 0737/12. hrsz.; cégjegyzékszáma: 03-09-1313409) tagjaként eljárva, a Képviselő-testület, mint Kiskőrös Város Önkormányzatának döntésre jogosult testülete:

1. az egyes jogi személyek átalakulásáról, egyesüléséről, szétválásáról szóló 2013. évi CLXXVI. törvény (Átalakulási tv.) 8. § (1) bekezdésében foglaltaknak megfelelően egyetért a Csongrádi Víz- és Kommunális Szolgáltató Nonprofit Korlátolt Felelősségű Társaság (székhely: 6640 Csongrád, Bercsényi M. utca 39., cégjegyzékszám: 06-09-003054, adószám: 11092715-2-06, mint „Beolvadó Társaság1”), az IZSÁK-KOM Térségi Kommunális Szolgáltató Nonprofit Korlátolt Felelősségű Társaság (székhely: 6070 Izsák, Vadas dűlő 0392/6., cégjegyzékszám: 03-09-109888, adószám: 12857823-2-03, mint „Beolvadó Társaság2”) és a KUNSÁG-HALAS Hulladékgazdálkodási Nonprofit Korlátolt Felelősségű Társaság (székhely: 6400 Kiskunhalas, Alsószállás puszta 0995/12. hrsz., cégjegyzékszám: 03-09-127293, adószám: 24847436-2-03, mint „Beolvadó Társaság3”) (Beolvadó Társaság1, Beolvadó Társaság2 és Beolvadó Társaság3 a továbbiakban együtt: „Beolvadó Társaságok”) a DTKH Duna-Tisza közi Hulladékgazdálkodási Nonprofit Kft.-be (cégjegyzékszám: 03-09-131340, székhely: 6000 Kecskemét, Kisfái 248. 0737/12 hrsz., adószám: 12564392-2-03, mint „Átvevő Társaság”) (Beolvadó Társaságok és Átvevő Társaság a továbbiakban együtt: „Egyesülő Társaságok”) történő beolvadásával azzal, hogy Beolvadó Társaságok jogutódlással történő megszűnésével és beolvadásával az Átvevő Társaság változatlan formában, nonprofit korlátolt felelősségű társaságként, a 6000 Kecskemét, Kisfái 248. 0737/12 hrsz alatti székhelyén, a beolvadást követően fióktelepeit a beolvadó társaságok fióktelepeivel kibővítve működik tovább, az ügyvezetését és képviseletét folyamatosan és változatlanul Agatics Roland és dr. Balics István ügyvezetők határozatlan időtartamig látják el önálló aláírási joggal. Az egyesülés módja a Beolvadó Társaság1, a Beolvadó Társaság2, a Beolvadó Társaság3 és az Átvevő Társaság vonatkozásában a Polgári Törvénykönyvről szóló 2013. évi V. törvény (Ptk.) 3:44. § (1) bekezdés szerinti beolvadás;
2. nyilatkozik arról, hogy a beolvadás folytán létrejövő jogutód Átvevő Társaság tagja kíván lenni, egyúttal felhatalmazza a polgármestert ilyen irányú nyilatkozat aláírására;
3. egyetért azzal, hogy az Átalakulási tv. 4. § (3) bekezdése alapján a Beolvadó Társaságok Átvevő Társaságba történő beolvadásához szükséges vagyonmérleg-tervezet és vagyonleltár-tervezet fordulónapjaként az Átvevő Társaság 2024. üzleti év záró mérlegének fordulónapja, azaz 2024. december 31. napja kerüljön meghatározásra;
4. egyetért azzal, hogy az Átalakulási tv. 6. § (6) bekezdése alapján a beolvadáshoz fűződő joghatások beállásának napjaként 2025. szeptember 30. napja kerüljön megjelölésre azzal, hogy amennyiben a beolvadás cégbírósági bejegyzése e napot követően történik meg, úgy a joghatások beállásának napja a cégbírósági bejegyzés napja lesz, a cégnyilvánosságról, a bírósági cégeljárásról és a végelszámolásról szóló 2006. évi V. törvény (Ctv.) 57. § (2) bekezdése alapján;
5. elfogadja az NKK AUDIT Könyvvizsgáló, Tanácsadó és Ügyviteli Szolgáltató Kft.-t, a könyvvizsgálatot személyében végző Koczka Klára (2234 Maglód, Katona József utca 30. 1. em. 6. ajtó, MKVK azonosító: 003780) könyvvizsgálót a beolvadás könyvvizsgálójaként az Átalakulási tv. 4. § (6) bekezdése, majd az Átalakulási tv. 11. § (2a) bekezdése alapján;
6. megismerte és jóváhagyja a határozat-tervezet 1. számú mellékletét képező 2024. december 31-i fordulónappal elkészített és Koczka Klára mint független könyvvizsgáló által, valamint a társaságoknál működő felügyelőbizottság – amennyiben adott társaságnál működik felügyelőbizottság – által ellenőrzött vagyonmérleg-tervezeteket és az azokat alátámasztó vagyonleltár-tervezeteket mind az átalakuló (egyesülő) mint pedig a jogutód társaságok tekintetében. Az egyesüléssel érintett társaságok az átértékelés lehetőségével nem éltek.;
7. megismerte és az Átalakulási tv. 14. §-ában foglaltak szerint elfogadja a határozat-tervezet 2. számú mellékletét képező, írásban előzetesen közölt, a beolvadásra kiterjedő Egyesülési tervet és mellékleteit, valamint a határozat-tervezet 3. számú mellékletét képező Egyesülési szerződést, azok mellékleteivel együtt, egyúttal felhatalmazza a polgármestert ezek taggyűlésen történő elfogadására, valamint felkéri és felhatalmazza az Átvevő Társaság ügyvezetőjét az Egyesülési terv, az Egyesülési szerződés és mellékleteik aláírására;
8. megismerte és az Átalakulási tv. 14. § (1) bekezdés c) pontjában foglaltak szerint jóváhagyja a jogutód Átvevő Társaság, azaz a DTKH Duna-Tisza közi Hulladékgazdálkodási Nonprofit Kft. egyesülés folytán szükséges módosításokkal egységes szerkezetbe foglalt Társasági szerződését a határozat-tervezet 4. számú mellékletét képező tartalommal, egyúttal felhatalmazza a polgármestert arra, hogy a módosításokkal egységes szerkezetbe foglalt Társasági szerződést Kiskőrös Város Önkormányzata képviseletében eljárva elfogadja, szükség szerint aláírja;
9. az Egyesülő Társaságok tagjaként az Átalakulási tv. 14. § (5) bekezdésére tekintettel felkéri a DTKH Duna-Tisza közi Hulladékgazdálkodási Nonprofit Kft. mint Átvevő Társaság ügyvezetőjét arra, hogy gondoskodjon jelen döntés meghozataláról szóló, jogszabályban meghatározott tartalmú közlemény Cégközlönyben történő közzétételének kezdeményezéséről;
10. felkéri és felhatalmazza az Átvevő Társaság ügyvezetőjét, hogy a Ctv. 59. § (1) bekezdése szerint intézkedjen a beolvadás illetékes Cégbírósághoz történő bejelentéséről;
11. felhatalmazza a polgármestert vagy az általa delegált személyt arra, hogy az Átvevő Társaság taggyűlésén olyan határozat hozatalában vegyen részt, amely az Egyesülési tervben meghatározott átalakulást (beolvadást) elhatározza, az Egyesülési tervet és mellékleteit – közte az Átvevő Társaság létesítő okirat módosítását – elfogadja jelen határozat a-j) pontjában foglaltaknak megfelelően;
12. felkéri és felhatalmazza az Átvevő Társaság ügyvezetőjét, hogy a társaság munkavállalóit az egyesülés tényéről és határidejéről tájékoztassa.

**Határidő**: azonnal, illetve jogszabály szerint

**Felelős**: Domonyi László Mihály polgármester

*Mellékletek a jegyzőkönyvhöz csatolva.*

**18. napirend**

KOCSIS GYULA LAKÁSBÉRLETI JOGVISZONYÁNAK MEGHOSSZABBÍTÁSA

 *(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Szociális ügyintéző

**Domonyi László polgármester** az előterjesztés szóbeli ismertetésére felkérte **dr. Nagy Gabriella aljegyzőt.**

**dr. Nagy Gabriella aljegyző** elmondta, hogy Kocsis Gyula részére 2024. év július hónap 01. napjától 2025. év június 30. napjáig terjedő 1 éves időtartamra már korábban lakásbérleti jogviszonyt létesített az Önkormányzattal a 6200 Kiskőrös, Mészáros Lőrinc utca 22. földszint 4.ajtószámalatt lévő lakásra. A Bérlő 2025. június 12. napján benyújtott kérelmében előadta, hogy lakhatási problémái továbbra is fennállnak. Kettő kiskorú gyermekével él közös háztartásban, anyagi helyzete nem teszi lehetővé piaci alapú albérlet fizetését, ezért kéri a lakásbérleti jogviszonyának meghosszabbítását.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**91/2025. sz. Képv. test. hat.**

Kocsis Gyula lakásbérleti jogviszonyának meghosszabbítása

**HATÁROZAT**

A Képviselő-testület

1. egyetért azzal, hogy az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 4. § (3) bekezdése alapján az Önkormányzat üzleti vagyonát képező, Kiskőrös, belterületi 2458 helyrajzi számon nyilvántartott, természetben Kiskőrös, Mészáros Lőrinc utca 22. földszint 4. ajtószám alatt lévő 2 szoba, 1 konyha, 1 előszoba, 1 fürdőszoba, 1 WC, 1 éléskamra, 1tároló helyiségekből álló, komfortos 65 m2 alapterületű lakásra vonatkozóan Kocsis Gyula bérleti jogviszonya, 1 éves időtartamra azaz: 2025. július 1. napjától 2026 június 30. napjáig meghosszabbításra kerüljön.
2. kezdeményezi a lakásbérleti szerződés közös megegyezéssel történő módosítását és a határozatban foglaltak szerinti tartalommal történő megkötését, majd azt követően közjegyzői okiratba foglalását.
3. felhatalmazza a polgármestert a határozat mellékletét képező módosításokkal egységes szerkezetbe foglalt lakásbérleti szerződés aláírására.

**Felelős:** polgármester

**Határidő:** azonnal

*Melléklet a 91/2025. számú Képviselő-testületi határozathoz*

## LAKÁSBÉRLETI SZERZŐDÉS

a módosításokkal egységes szerkezetben

amely létrejött egyrészről **Kiskőrös Város Önkormányzata** (székhely: 6200 Kiskőrös, Petőfi Sándor tér 1., statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03), képviseli Domonyi László Mihály polgármester, ) mint bérbeadó (a továbbiakban: **Bérbeadó)**, másrészről

**Kocsis Gyula** (születési neve: ……………………., született:…………, ……... év ……….hónap ….. napján, anyja születési neve: …………..) 6200 Kiskőrös, Thököly Imre utca 22. szám alatti lakos, mint bérlő (a továbbiakban: **Bérlő**) (felek a továbbiakban együttesen: **Szerződő Felek**) között az alulírott napon és helyen, az alábbi feltételek mellett:

1. **Előzmény**
2. Bérbeadó Kiskőrös Város Képviselő-testülete Társadalompolitikai Bizottságának 34/2024. számú *(Harmincnégy per Kettőezer-huszonnégy)* számú döntése alapján bérbe adta, Bérlő bérbe vette Kiskőrös Város Önkormányzata tulajdonát képező, Kiskőrös belterület 2458 *(Kettőezer-négyszázötvennyolc)* helyrajzi számon, nyilvántartott, 65 *(Hatvanöt)* négyzetméter alapterületű természetben

**6200 Kiskőrös, Mészáros Lőrinc utca 22. földszint 4. ajtószám**

alatt lévő 2 *(Kettő)* szoba, 1 *(Egy)* konyha, 1 (*Egy*) előszoba, 1 *(Egy)* fürdőszoba, 1 *(Egy)* WC, 1 (*Egy*) éléskamra, 1 *(Egy)* tároló helyiségekből álló komfortos lakást, 2024. *(Kettőezer-huszonnegyedik)* év július hónap 01. *(Első)* napjától 2025. (*Kettőezer-huszonötödik*) év június 30. *(Harmincadik)* napjáig terjedő 1 *(Egy)* éves időtartamra.

1. Bérbeadó és a Bérlő az 1. pontban megjelölt lakás bérbevételére megkötött szerződését Kiskőrös Város Képviselő-testülete ………/2025. *(……………………… per Kettőezer-huszonöt)* számú határozata alapján közös megegyezéssel 2025. *(Kettőezer-huszonötödik)* év július hónap 01. *(Első)* napjától 2026. *(Kettőezer-huszonhatodik)* év június hónap 30. *(Harmincadik )* napjáig terjedő 1 *(Egy)* éves időtartamra meghosszabbítja.
2. **Jogok, kötelezettségek**
3. Bérlő a lakás használatáért előre, minden hónap 15. *(Tizenötödik)* napjáig az önkormányzat tulajdonában álló lakások és nem lakáscélú helyiségek bérletéről és elidegenítéséről szóló 5/2014. (III. 27.) önkormányzati rendeletében (a továbbiakban: Lakásrendelet) meghatározott mindenkori lakbért köteles fizetni Bérbeadónak, Kiskőrös Város Önkormányzata Kereskedelmi és Hitel Banknál vezetett 10400621-50526656-76541369 számú számlájára. A havi lakbér mértéke jelen szerződés aláírásakor négyzetméterenként **321,- Ft*,* azaz *Háromszázhuszonegy* forint, összesen havi 20.865,- Ft, azaz *Húszezer-nyolcszázhatvanöt* forint**. A Bérlő tudomásul veszi, hogy a lakbér összege jogszabály (Lakásrendelet) változása esetén módosulhat. A változás időpontjáról és mértékéről a Bérbeadó írásban értesíti a Bérlőt, az őt érintő változás bekövetkeztét legalább 15 *(Tizenöt)* nappal megelőzően.
4. A bérlemény használatával együtt járó közüzemi költségek (villamos energia-, víz-, hulladékszállítási díj), valamint a bérlet tartama alatt esetleg felmerülő egyéb terhek ( kommunális adó) fizetése a Bérlőt terheli. Bérlő a bérlemény használatával együtt járó költségeket közvetlenül a szolgáltató szervezetnek fizeti. A Bérbeadót törvényes zálogjog illeti meg - a Bérlő bérleti jogviszonyából fakadó kötelezettségei teljesítésének biztosítása céljából - a Bérlőnek jelen ingatlan területén lévő vagyontárgyaira.
5. Bérlő a közüzemi szolgáltatások, hulladékszállítás valamint az egyéb terhek díjainak befizetését igazoló eredeti bizonylatokat a számlákon található fizetési határidőt követő hónap 15. *(Tizenötödik)* és 20*. (Huszadik)* napja között köteles a Kiskőrösi Polgármesteri Hivatal Közigazgatási Osztály Szociális és Igazgatási Csoport, 6200 Kiskőrös, Petőfi Sándor tér 1. szám emelet 8-as számú helyiségében (ügyfélfogadási idő: hétfő: 8,00-12,00 óra, csütörtök 12,30-18,00 óra között) bemutatni. További elérhetőségek: e-mail: losonczine.erika@kiskoros.hu; telefon: 78/513-120/225, vagy a 06/20-413-01-67, telefax: 78/513-129-es szám. Bérlő hozzájárul, hogy a Bérbeadó az MVM Next Energiakereskedelmi Zrt. közüzemi szolgáltatótól a villamos-energia, a Kiskunsági Víziközmű-Szolgáltató Kft. közüzemi szolgáltatótól a vízdíj szolgáltatási díj egyenlegéről, valamint az esetleges közüzemi díj tartozásáról a lakásbérleti szerződés időtartama alatt tájékoztatást kérjen. A Bérlő kötelezettséget vállal arra, hogy amennyiben a villamos-energiáról szóló 2007. évi LXXXVI törvény egyes rendelkezéseinek végrehajtásáról szóló 273/2007. (X.19.) Korm. rendelet 30. § (1) bekezdésében foglaltak alapján szociálisan rászoruló fogyasztónak minősül, a villamos energia szolgáltatóval az előrefizetős mérőóra felszerelésére haladéktalanul szerződést köt.
6. A bérleti díj, vagy a bérlemény használatával együtt járó költségek a szerződés I/1. *(Egy per Első)* pontjában foglalt határidőig történő meg nem fizetése, valamint a fizetést igazoló bizonylatok I/3. *(Egy per Harmadik)* pont szerinti be nem mutatása esetén Bérbeadó köteles Bérlőt - következményekre figyelmeztetéssel - a teljesítésre írásban felszólítani. Ha Bérlő a felszólításnak 8 *(Nyolc)* napon belül nem tesz eleget, Bérbeadó 15 *(Tizenöt)* napon belül írásban felmondással élhet.
7. Bérlő kötelezettséget vállal a nemzeti vagyonról szóló 2011. évi CXCVI törvény. 11. § (11) bekezdés rendelkezéseiben foglaltakra.
8. Bérbeadó gondoskodik:
	1. az épület karbantartásáról,
	2. az épület központi berendezéseinek állandó üzemképes állapotáról,
	3. az épület felújítása, valamint a vezetékrendszer meghibásodása miatt a lakáson belül szükséges munkák elvégzéséről.
9. Bérlő köteles gondoskodni a lakás burkolatainak, ajtóinak, ablakainak és a lakás berendezéseinek karbantartásáról, felújításáról, a lakás előtti közös használatú épületrész (folyosó, lépcsőház stb.) és a lakás előtti közterület tisztántartásáról. Az ezzel kapcsolatos költségek viselése Bérlőt terheli.
10. Bérlő a lakásbérleti szerződés fennállása alatt köteles életvitelszerűen a lakásban lakni. Bérlő a lakásból történő 2 *(Kettő)* hónapot meghaladó távollétét és annak időtartamát köteles írásban Bérbeadó részére bejelenteni. A 2 *(Kettő)* hónapot meghaladó indokolatlan távollét szerződésszegésnek minősül és megalapozza a bérleti szerződés felmondását. A távollét okának fennállását az orvos, a munkáltató, a tanintézet vezetőjének igazolásával, illetőleg más, hitelesnek elfogadható okirattal kell igazolni.
11. Bérlő és a vele együttlakó személyek a lakást rendeltetésszerűen, állagának megóvása mellett a szerződésben foglaltaknak megfelelően használhatják. Bérbeadó a rendeltetésszerű használatot, valamint a szerződésben foglalt kötelezettségek teljesítését - Bérlő szükségtelen háborítása nélkül, előzetes bejelentést követően – ellenőrizheti. Bérlő arra alkalmas időben a lakásba történő bejutást biztosítani, és az ellenőrzést tűrni köteles.
12. Bérlő a lakásba házastársát, gyermekét, befogadott gyermekének gyermekét, valamint szülőjét Bérbeadó hozzájárulása nélkül is befogadhatja. Bérlő Bérbeadó írásbeli hozzájárulásával a lakásba befogadhatja élettársát és testvérét, ha azok saját lakással nem rendelkeznek. Bérbeadó hozzájárulása nélküli befogadás szerződésszegésnek minősül és megalapozza a lakásbérleti szerződés felmondását.
13. A bérleményben háziállat nem tartható Bérbeadó előzetes írásbeli hozzájárulása nélkül.
14. A lakásbérleti szerződés megszűnik, ha:
	1. Szerződő Felek a szerződést közös megegyezéssel megszüntetik,
	2. a lakás megsemmisül,
	3. az arra jogosult felmond,
	4. Bérlő meghal és nincs a lakásbérleti jog folytatására jogosult személy,
	5. Bérlő a lakást elcseréli,
	6. Bérlőt Magyarország területéről kiutasították,
	7. Bérlő lakásbérleti jogviszonyát a bíróság megszünteti,
	8. Bérlő lakásbérleti jogviszonya hatósági határozat folytán megszűnik,
	9. a szerződésben foglalt határozott idő letelik, vagy feltétel bekövetkezik.
15. Bérbeadó részéről történő egyoldalú felmondással szűnik meg a szerződés, amennyiben
16. Bérlő írásos felszólítás ellenére nem tesz eleget a bérlemény használatával együtt járó, határidőben történő fizetési kötelezettségének,
17. Bérlő, vagy a vele együtt élő személyek, illetve az általuk az ingatlanba beengedett személy az együttélés követelményeivel ellentétes, botrányos, tűrhetetlen magatartást tanúsítanak,
18. Bérlő vagy a vele együtt élő személyek, illetve az általuk az ingatlanba beengedett személy a lakást, illetve felszerelési tárgyait nem rendeltetésszerűen használja, vagy a többi bérlőt akadályozza bérleményük rendeltetésszerű használatában,
19. Bérlő elmulasztja az őt terhelő karbantartási kötelezettséget,
20. Bérlő a lakást 2 *(Kettő)* hónapot meghaladó időre bejelentés és indokolás nélkül elhagyta,
21. Bérlő Bérbeadó írásos engedélye nélkül a bérleti szerződés 10. *(Tízedik)* pontjában megnevezetteken kívül más személyt befogad a bérleménybe,
22. Bérlő bármilyen jogcímen a bérlemény fekvése szerinti településen ingatlanhoz jut,
23. a lakás átalakításra, korszerűsítésre, lebontásra kerül,
24. Bérlő egyéb szerződésszegése esetén.
25. Ha Bérlő a szerződésben vállalt, vagy jogszabályban előírt egyéb lényeges kötelezettségét Bérbeadó által írásban megjelölt határidőben nem teljesíti, Bérbeadó a határidőt követő 15 *(Tizenöt)* napon belül írásban felmondással élhet.
26. Ha Bérlő vagy a vele együttlakó személyek magatartása szolgál a felmondás alapjául, Bérbeadó köteles Bérlőt - a következményekre figyelmeztetéssel - a magatartás megszüntetésére vagy megismétlésétől való tartózkodásra a tudomására jutástól számított 8 *(Nyolc)* napon belül írásban felszólítani. A felmondást az alapjául szolgáló magatartás folytatásától vagy megismétlésétől számított 8 *(Nyolc)* napon belül írásban kell közölni.
27. A felmondást nem kell előzetes felszólításnak megelőznie, ha a kifogásolt magatartás olyan súlyos, hogy Bérbeadótól a szerződés fenntartását nem lehet elvárni. A felmondást a tudomásra jutástól számított 8 *(Nyolc)* napon belül írásban kell közölni.
28. Bérlő és a vele együtt lakó személyek a bérleti szerződés bármely okból történő megszűnése után – kivéve, ha a szerződés érvényességi ideje meghosszabbításra kerül - elhelyezésre nem tarthatnak igényt, a bérleti jogviszonyt nem folytathatják. Bérbeadónak elhelyezési, illetve kártérítési kötelezettsége nincs.
29. Jelen szerződés a határozott idő elteltével vagy a feltétel bekövetkezésével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
30. Bérlő vállalja, hogy a bérleti jogviszony bármilyen jogcímen történő megszűnése esetén - ha jogszabály másként nem rendelkezik - sem maga, sem a vele együtt költözők, illetve együtt lakók stb. részére másik lakást, elhelyezést, illetve pénzbeli térítést nem igényel.
31. Bérlő, illetve Bérlővel együtt költöző személyek jogcím nélküli lakáshasználóvá válnak, ha a lakásbérleti szerződésben vállalt kötelezettségeiknek maradéktalanul nem tesznek eleget.
32. Bérbeadó részére a lakást jogcím nélkül használó lakáshasználati díjat köteles fizetni, amelynek mértéke:
	* + a jogcím nélküli használat első 2 *(Kettő)* hónapjában a lakásra megállapított lakbérrel azonos összeg, ezt követően
		+ további 10 *(Tíz)* hónapig annak kétszerese,
		+ 1 *(Egy)* éven túl annak háromszorosa.
33. Bérbeadó és Bérlő megállapodnak, hogy a lakást Bérlő teszi rendeltetésszerű használatra alkalmassá a beköltözéskor – kivéve a komfortfokozatnak megfelelő lakásberendezéseket - erre való tekintettel a lakás birtokba vételét követően a falfestés, mázolás elvégzésére Bérlő vállal kötelezettséget.
34. Bérlő jelen szerződés aláírásával feltétlen és visszavonhatatlan kötelezettséget vállal arra, hogy a bérleti szerződés akár a szerződésben, akár a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvényben (a továbbiakban: Lakás tv.) szabályozott bármely okból történő megszűnése esetén az ingatlant azonnal, minden további feltétel nélkül Bérbeadó rendelkezésére bocsájtja, abból kiköltözik, a lakást kiüríti, és Bérbeadó birtokába visszaadja a bérleti jogviszony megszűnését követő napon.
35. Bérlő kötelezettséget vállal arra, hogy amennyiben a fentiek szerint birtokbaadási kötelezettségének határidőben nem tesz eleget, Bérbeadónak jogában áll az ingatlant birtokba venni, illetve erre vonatkozóan az illetékes hatóság előtt a végrehajtási eljárást megindítani. Erre tekintettel Bérlő jelen szerződés aláírásával feltétlenül és visszavonhatatlanul, időbeli korlátozás nélkül tűrési kötelezettséget vállal arra az esetre, ha Bérbeadó élni kíván tulajdonosi, illetve igényérvényesítési jogával.
36. Az épületek energetikai jellemzőinek tanúsításáról szóló 176/2008. (VI. 30.) Korm. rendelet alapján az ingatlan HET-1010-7908 számú energetikai tanúsítványának másolata a lakásbérleti szerződés mellékletét képezi. A Hiteles Energetikai Tanúsítvány 2024. június 28. napján készült.
37. Szerződő felek megállapodnak, hogy jelen lakásbérleti szerződést közjegyzői okiratba foglalják, amelynek különleges bizonyító ereje abban áll, hogy közhiteles módon igazolja, hogy a benne foglalt nyilatkozatot az okiratban szereplő személy megtette. A közjegyzői okirat alapján a szerződés jogosultja bírósági peres eljárás nélkül élhet a közvetlen bírósági végrehajtás kérésének lehetőségével, amennyiben jelen szerződésben vállalt kötelezettség önkéntes teljesítése elmarad. Az okirat végrehajtási záradékkal történő ellátását követően kikényszeríthetővé válik.
38. A Szerződő Felek megállapodnak abban, hogy a közjegyzői okiratba foglalás díja a Bérlőt terheli.
39. Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Lakás tv. valamint a Lakásrendelet rendelkezései az irányadók.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A bérleti szerződés négy eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

**Kiskőrös, 2025. július**

**Kiskőrös Város Önkormányzata,**

**mint Bérbeadó képviseletében:**

 **Domonyi László Kocsis Gyula**

 **polgármester bérlő**

**Ellenjegyzem:**

 **dr. Turán Csaba**

 **jegyző**

**19. napirend**

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK

**Domonyi László polgármester** tájékoztatta a lakosságot, hogy 2025. június 5. napján oklevéllel köszöntötték azokat a nyugdíjba vonuló pedagógusokat és pedagógia munkát segítő munkatársakat, akik évtizedeken át elkötelezetten dolgoztak a gyermekek fejlődéséért. Kiskőrösért Emléklapot vehetett át Kiskőrös Város Önkormányzata Kulturális, Turisztikai és Sport Bizottságától Pálné Míg Eszter a Kiskőrösi Óvodák óvodapedagógusa, Berta-Somogyi Andrásné a Kiskőrösi Óvodák óvodai dajkája, Horváth Attiláné a Kiskőrösi Óvodák konyhai dajkája, Kiss Józsefné Pástét Györgyi Margit a Kiskőrösi Óvodák pedagógiai asszisztense, Lovász Edit a Kiskőrösi Egységes Gyógypedagógiai Módszertani Intézmény, Óvoda, Általános Iskola és Készségfejlesztő Iskola pedagógusa, Boldoczki Sándor a SZÓ-L-AM Alapfokú Művészeti Iskola pedagógusa, Torgyikné Rátkai Ildikó a Kiskunhalasi Szakképzési Centrum Kiskőrösi Wattay Technikum pedagógusa és Schróth András a Kiskőrösi Evangélikus Középiskola Petőfi Sándor Általános Iskolája technikai munkatársa. Az oklevél mellett Pálné Míg Eszter részére arany diploma, Lovász Edit részére pedagógus szolgálati emlékérem, Boldoczki Sándor részére arany diploma került átadásra.

A polgármester elmondta, hogy 2025. június 22. napján méltóságteljes és megható megemlékezést tartottak a Holokauszt áldozatai tiszteletére a kiskőrösi zsinagóga előtti téren. A megemlékezés során beszédet mondott Szedmák Tamás a Kulturális, Turisztikai és Sport Bizottság elnöke, koszorúzott Gmoser István alpolgármester. Köszönetet mondott Benyik Norbertnek és családjának a rendezvény megvalósulásáért.

Tájékoztatásul elmondta, hogy a Petőfi Sándor Művelődési Központ szervezésével „Így szeretem, ilyennek látom Kiskőröst” címmel videó készítő pályázat kerül meghirdetésre, melynek beküldési határideje **2025. augusztus 15.**

**Domonyi László polgármester** elmondta, hogy 2025. július 6. napján a KEVI Petőfi Sándor Általános Iskola tornatermében a Magyar Érmegyűjtők Egyesületének Kiskőrösi csoportja szervezésével megrendezésre kerül a Kiskőrösi II. Numizmatikai Börze. A börzén vásárolhatók, cserélhetők érmék és érmek, bankjegyek, kártyanaptárak, képeslapok, bélyegek, kitüntetések, jelvények, egyéb antik és régi tárgyak. Mindenkit szeretettel várnak, a belépés díjtalan.

**Szedmák Tamás képviselő** beszámolt az elmúlt időszakban megvalósult rendezvényekről, melyeket a Kulturális, Turisztikai és Sport Bizottság koordinált. Elmondta, hogy sajnálja, hogy lebontásra kerül a régi szakorvosi rendelőintézet épülete, korábban a felújításról döntöttek. Kérte, hogy a jövőben határozottabban álljanak ezekhez a dolgokhoz, a régi épület fő kontúrjait igyekezzenek vissza hozni az új épületbe

**Domonyi László polgármester** a régi szakorvosi rendelőintézet bontásával kapcsolatosan elmondta hogy egy statikai bizottságot állítottak fel és a vizsgálat eredménye szerint ez az épület nem átalakítható, mert statikailag nem bírta volna, hogy egy új intézmény alapja legyen.

**Filus Tibor képviselő** afelől érdeklődött, hogy a város, hogyan készül a nyári melegre, van-e megfelelő személyzet és eszköz, valamint kérte a lakosokat, hogy az ingatlanjaik előtt található fákat lehetőségeihez mérten locsolják. Érdeklődött a vízmegtartással kapcsolatos tervekről.

**Domonyi László polgármester** is kérte a lakosokat a fák locsolására a nagy melegben. Elmondta, hogy a város felkészült a hőségre, a Kőröskom Kft. végzi a feladatát. A vízmegtartással kapcsolatosan elmondta, hogy a korábban megszavazott pályázat ehhez kapcsolódik, a tisztított szennyvizet és az elhasznált fürdővizet a természetben hogyan lehetne hasznosítani. A város csapadékvízelvezető rendszere be van szintezve, ebből látszik, hogy hogy lehetne átbillenteni a város széleket hasznosítható vízre. Kész terveik vannak az Erdőtelki út alatti vízelvezető rendszer kiépítésére, melyet röviden részletezett.

További hozzászólás nem volt, így **Domonyi László polgármester** tájékoztatta a megjelenteket, hogy a következő napirendi pontot a 2011. évi CLXXXIX. törvény 46. § (2) bekezdése alapján zárt ülésen kell tárgyalni, ezért a nyilvános ülést 16.30 órakor bezárta.

Kmf.

Domonyi László dr. Turán Csaba

polgármester jegyző